Foto: Srna | Otvoren Međunarodni festival poezije za djecu i mlade u Istočno Sarajevu\nSrna 29.11.2020 18:22\nISTOČNO SARAJEVO - Besjedom o velikanima srpske poezije Vladislavu Petkoviću Disu i Milutinu Bojiću, koju je govorila magistar književnoistorijskih nauka Danijela Mrda večeras je u Istočnom Sarajevu svečano otvoren 19. Međunarodni festival poezije za djecu i omladinu, čiji je organizator Produkcija "Forum teatar" Istočno Sarajevo.\nMrda je za Bojića rekla da je bio neviđeni šarmer, a Dis čuveni beogradski boem.\n"Bojić je kratko živio, ali je strasno pisao poeziju i još strasnije volio svoju veliku ljubav Radmilu Todorović. On je u svojim pjesmama ostavio neizbrisiv trag bolnog stradanja srpske vojske, ovjekovječene posebno u čuvenoj pjesmi `Plava grobnica`", navela je Mrda.\nPrema njenim riječima, Dis je nepravedno za života bio neprihvaćen, kritikovan i osuđivan, iako je bio jedan od najtalentovanijih srpskih pjesnika koji je, među prvima, u svoje stihove i poeziju uveo slike podsvijesti i elemente ircionalnog.\n"On je čuveni beogradski boem koga ćemo s radošću, ali i sa sjetom pamtiti po mnogim pjesmama, posebno po nenadmašnoj baladi `Možda spava`, u kojoj govori o ljubavi, snu, sjećanju, snoviđenju...", istakla je Mrda.\nTokom ceremonije otvaranja Festivala upriličeno je rezanje rođendanske torte 18. Festivala poezije, s obzirom na to da zbog izostanka finansijske podrške nadležnih institucija prošle godine nije bilo proslave punoljetstva ove tradicionalne kulturne manifestacije posvećene mališanima.\nStihove Disa i Bojića, ali i svoju poeziju, govorili su gosti Festivala pjesnici iz Republike Srpske, Srbije, Crne Gore i Federacije BiH - Tode Nikoletić, Dušan Pop Đurđev, Mirko Vuković, Jovo Čulić, Nedeljko Zelenović, Boris Đorem, Marjana Petronić, dok je u muzičkom programu nastupio Branimir Rosić sa "Čarolijama leteće gitare".\nDobitnik ovogodišnjeg festivalskog priznanja "Blagodarnica" je pjesnik Mirko Vuković.\nZa sutra je u amfiteatru "Beli Vuk" u Tvrdimićima planirana aktivnost "Susret sa pjesnicima", u kojoj će učestvovati učenici osnovnih škola "Sveti Sava" Istočno Novo Sarajevo, "Petar Petrović Njegoš" Istočna Ilidža, "Jovan Dučić" Kasindo i "Aleksa Šantić" Vojkovići, a stihove će im govoriti pomenuti pjesnici.\nIstog dana, u 12.30 časova u amfiteatru "Beli Vuk" Tvrdimići trebalo bi da bude održana promocija knjige Toda Nikoletića "Baba u pubertetu", a potom u 13.30 časova i promocija knjige Jove Čulića "Junak u tregerima".\nZatvaranje Festivala planirano je za utorak, 1. decembra u Ljetnoj učionici Osnove škole "Sveti Sava", pod motom "Pjesme nagrađenih", kada će magistar književnoistorijskih nauka Danijela Mrda, koja je i direktor ove škole, proglasiti pobjednike 19. Međunarodnog festivala poezije za djecu i mlade, na koji je pristiglo 720 dječijih radova.\nMedijima će sa ovog događaja biti proslijeđeno saopštenje za javnost.\nNagrađene pjesme u narednom periodu biće pročitane u osnovnim školama na području Istočnog Novog Sarajeva i Istočne Ilidže, na časovima srpskog jezika.\nOrganizator Festivala - Produkcija "Forum teatar" Istočno Sarajevo ističe da će sve aktivnosti biti sprovedene u skladu sa preporukama i epidemiološkim mjerama koje su propisale nadležne institucije u Republici Srpskoj.\nMeđunarodni festival poezije za djecu i mlade u Istočnom Sarajevu tradicionalno podržavaju Ministarstvo prosvjete i kulture Republike Srpske i Ministarstvo spoljnih poslova - Uprava za saradnju s dijasporom i Srbima u regionu, a medijski sponzori su Novinska agencija Republike Srpske SRNA i Radio-televizije Republike Srpske.


Evropske banke ukidaju 60.000 radnih mesta\nUkupan broj smanjenja radnih mesta, koje su najavile evropske banke u 2019. Godini, porastao je na skoro 60.000.\nNajnovije vesti stižu iz “Commerzbank”, koja je saopštila da planira da ukine 4.300 radnih mesta kao rezultat napora na restrukturiranju koji je započet pre tri godine.\nTo donosi ukupan broj ukidanja 58.200 radnih mesta u bankarskom sektoru.\nOko 90 odsto tih pozicija je eliminisano u Evropi, gde se ekonomija usporava, a banke se bore sa negativnim kamatama. “Deutsche Bank”, HSBC i “Santander Bank”, takođe su ukinule hiljade radnih mesta širom kontinenta.\nNemačke banke su u daleko najgoroj situaciji i najavile su najviše smanjenja radnih mesta do sada. “Deutsche Bank” je na vrhu liste, a u julu je objavila da će smanjiti 18.000 radnih mesta do 2022. godine u okviru restrukturiranja banke vrednog 8,3 milijarde dolara, prenosi B92.\nIzvan Nemačke, banke u Španiji, Velikoj Britaniji i Francuskoj takođe su smanjile broj radnih mesta kako bi povećale profitabilnost. Potreba da se uveća profit dolazi usled globalno niskih kamatnih stopa koje su namenjene katalizovanju označavanja ekonomskog rasta. Američko-kineski trgovinski rat odgovoran je za veći deo ovog usporavanja.\nU međuvremenu, američke banke ostvaruju poslovne uspehe na uštrb evropskih. “JPMorgan Chase” je stekao milijarde dolara imovine iz vrhunskih hedž fondova koji su nekad bili u vlasništvu “Deutsche Bank”. “Morgan Stanley”, “Goldman Sachs”, “Bank of America” i “Citigroup” su takođe stekle milijarde dolara.\nOTP banka kupila “Societe Generale” u Srbiji\n“Commerzbank” otpušta 2.300 zaposlenih\nSrbija kupuje akcije “Komercijalne banke” od EBRD i IFC\n“Deutsche Bank” prebacuje 800 radnika konkurentima


Prva Srpska Televizija :: Info :: Pucnjava u Boru, policajac ranio pljačkaša\n10. 03. 2018. 09:44 >> 09:45\nDirektor policije Vladimir Rebić rekao je da je policajac naneo telesne povrede osobi koja je pokušala da opljačka jedan objekat u Boru.\nUbrzo se oglasio i MUP iz kojeg ističu da su pripadnici Ministarstva unutrašnjih poslova sprečili krađu u objektu Šumske uprave Bor i osumnjičenog I.S. (30) ranili nakon pokušaja bekstva.\nKako navode, malo posle ponoći je policiji prijavljeno da je neko provalio u objekat Šumske uprave Bor, nakon čega su poslali patrol.\n“Nakon dolaska policajci su primetili da su vrata zgrade delimično otvorena, nakon čega su uzviknuli: ‘Policija, izađi’. Tada je osumnjičeni, sa biber sprejom u ruci izleteo iz objekta i poprskao policijskog službenika, kako bi ga onesposobio i pobegao. Policijski službenik je u samoodbrani ispalio hitac iz pištolja i ranio osumnjičenog”, navode iz MUP u saopštenju.\nOsim toga, oni ističu i da su na mestu pljačke pronađene rukavice, fantomka i metalna šipka.\nPrema Rebićevim rečima policajac je postupio u skladu s propisima jer je reagovao nakon što ga je ta osoba napala.\n"On je izvršujući redovnu patrolnu delatnost uočio da su jednom javnom objektu otvorena vrata, a to ne bi trebalo da bude, a izvršilac je prilikom krivičnog dela verovatno teške krađe, napao policijskog službenika, koji je nakon čega je intervenisao", kazao je Rebić gostujući na RTS.\nRebić je dodao da je razgovorao sa načelnikom Policijske uprave u Boru koji ga je uverio da je policijski službenik postupao u skladu sa propisima.\nDirektor policije je dodao da se nada da će u ovom slučaju tužilac oceniti da je bila opravdana upotreba vatrenog oružja.


“Generacija Z” Košarkaške lige Srbije | Košarka24\nKraj ove teške sezone u Košarkaškoj ligi Srbije možda nije pravi momenat za priču o mladim igračima s obzirom da pažnju privlači borba za opstanak, pitanja kome su pobede potrebne, da li je neko nekoga pustio i slično. Ipak, rešili smo da pažnju posvetimo igračima, koji su izdržali teret koronavirusa, odlaganja utakmica i igranja bez publike. Nakon što smo vam predstavili strance koji su obitavali po prvoligaškim parketima, u ovom tekstu izdvojili smo mlade igrače iz KLS-a koji su imali manje ili veće uloge.\nKriterijum izbora je da su igrači rođeni 2000. godine ili kasnije, dakle skraćeni opseg Generacije Z (1996-2010), da su iz Srbije i da su imali određeni doprinos za svoje timove.\nIako pojedini vršnjaci navedenih igrača već igraju na višem nivou, svakako da i za ove igrače još ima vremena da naprave ozbiljne karijere, a sa druge strane ni dosadašnji rezultati ne smeju ih uljuljkati.\nDušan Tanasković, Mladost – C, 2001.\nPrelazak iz juniorske u seniorsku košarku Tanasković je obavio na relaciji Partizan – Mladost. Nakon što se u mlađim selekcijama crno – belih pokazao kao jedan od najperspektivnijih članova, imao je seniorski debi u ekipi Andree Trinkijerija, a istovremeno se kalio u KLS konkurenciji. Letos je ponovo odradio pripreme sa prvim timom Partizana, ali je svoj razvoj nastavio u Mladosti, koja se opredelila za dovođenje kvalitetnih inostranih pojačanja uz upravo Tanaskovića i Belića kao jake prospekte. Centar iz Smederevske Palanke prosečno beleži 9,4 poena i 5,3 skokova u domaćem prvenstvu što je za nijansu slabiji učinak nego prošle sezone. Odlikuje ga klasična centarska igra blizu koša, i trenutno ne šutira za tri poena u značajnom broju. U prvoj sezoni u ABA2 ligi prosečno je ubacivao 9,5 poena i 7,7 skokova, odnosno indeks 13 po meču. Zanimljivo da je najbolji meč u regionalnom takmičenju odigrao protiv banjalučkog Borca za koji nastupa njegov stariji brat Nikola upisavši 17 poena.\nMatija Belić, Mladost – F, 2003.\nDrugi igrač iz ekipe Dragana Jakovljevića na ovoj listi je i jedan od najmlađih, s obzirom da mnogi njegovi vršnjaci još uvek ne igraju seniorsku košarku. Belić igra svoju drugu sezonu u zemunskom timu uz važnu ulogu u ovogodišnjem šampionu KLS-a, i kao u Tanaskovićevom slučaju, ima nešto slabije proseke u odnosu na prošlu sezonu. Ipak, prema procenama portala “Serbia Hoop”, napredovao je u igri bez obzira na brojke. Igrač koji pokriva pozicije dva i tri ove sezone ima učinak od 9,7 poena uz 3,2 skoka i 1,4 asistenciju uz slične proseke i u ABA2 ligi. Možda i najbolji period u sezoni imao je početkom marta kada je u sarajevskom balonu na tri meča postigao 14, 16 i 13 poena dobro ispunivši zadatak da uz Aranitovića preuzme ulogu povređenog Dreksela. Momak koji je ponikao u Žitkobasketu je svoj kvalitet pokazao napadačkim talentom i kreativnim rešenjima kao što je korišćenje table pri šutevima za dva poena. Belić je bio najbolji strelac kadetske reprezentacije Srbije na Evropskom prvenstvu u Udinama 2019, i treći košgeter takmičenja sa 18,7 poena. Zajedno sa Nikolom Đurišićem može predstavljati ozbiljan tandem u budućnsoti.\nLazar Joksimović, Zlatibor – C, 2002.\nLetos je Joksimović odlučio da se vrati u svoj matični klub i seniorsku karijeru započne tamo gde je i počeo da trenira košarku. Čajetinac je nakon igranja za pionire i kadete, 2017. postao član Crvene zvezde gde je nastupao za kadetsku i juniorsku selekciju. Takav redosled poteza u karijeri izgleda veoma opravdano jer u Čajetini ne bi mogao da odradi staž u mlađim kategorijama kakav je imao u crveno – belima sa kvalitetnijim uslovima i najjačom konkurencijom, a jasno je da u Beogradu ne bi dobio priliku u prvom timu, već bi išao na pozajmice čime je dolazak u svoje mesto odličan potez. Da je dozvoljeno prisustvo publike, njegova povratnička priča bila bi još lepša jer bi gledeoci imali domaćeg ljubimca, kao što je slučaj i sa najboljim strelcem Dušanom Kutlešićem. Joksimović je došao sa stavom da mu minutaža neće biti poklonjena već će morati da je zaradi i odigrao je 21 meč. Član kadetske reprezentacije na Evropskom prvenstvu 2018. u Novom Sadu je u KLS-u igrao 10 minuta u proseku, a u ABA2 ligi je za slično vreme imao nešto bolji učinak (4,2 poena i 3,2 skoka).\nAltin Islamović, Novi Pazar – G, 2000.\nJoš jedan primer igrača koji se iz većeg juniorskog sistema vratio u rodni grad je Altin Islamović. Nakon što je u Novom Pazaru napravio prve košarkaške korake, 199cm visoki bek je bio u Kraljevu, jednu sezonu je proveo čak i u Luksemburgu, da bi svoj put ustalio u Megi. Partije u drečavom dresu preporučile su ga za juniorsku reprezentaciju Srbije 2018, a sa 3,7 poena u proseku je doprineo osvajanju zlatne medalje za generaciju koja ima još nekoliko predstavnika u ovom tekstu. Sa turnira u Letoniji verovatno najbolje pamti meč protiv Crne Gore kada je postigao 12 poena i sa dve trojke u finišu meča pogurao Petruševa, Pecarskog, Ilića i drugove ka produžetku. Jedan od retkih igrača koji je letos ostao u timu u drugoj sezoni za novopazarski sastav prosečno ubacuje 5,6 poena, a uz godinu dana starije Stefana Adžića i Bogdana Mikavicu čini trio mladih igrača koji tempom prate statističke lidere u timu trenera Darka Kostića.\nToma Vasiljević, Dinamik – C, 2000.\n9Vasiljević spada u grupu nešto iskusnijih, ali mladih igrača, u sastavu Dinamika s obzirom da iza sebe već ima sezone u KLS-u. Centar rođen 2000. godine se posle jedne godine u Metalcu letos vratio u tim sa Dorćola i na 29 utakmica prosečno beleži 8,5 poena i 4,8 skokova. Kod trenera Vladimira Đokića je u Valjevu prošle sezone imao statistički bolji učinak, što mu je sigurno poboljšalo samopouzdanje. Kako vreme odmiče, a Vasiljeviću masa raste, sve je bliži poziciji klasične petice iako je visok 202cm, pa tako i najviše poentira blizu obruča, a za celu sezonu učinak za tri poena mu je 0/1. Sa vršnjacima je osvojio zlato na pomenutom Evropskom prvenstvu za juniore, kojem je doprineo sa 4,5 poena i 4,3 skoka. Iako spada u grupu mlađih igrača, uz najiskusnijeg Šulovića sa Babovićem i Pašajlićem je bio podrška “junošama” koji su se istakli kao lideri ekipe – Crnogorcu Bojanu Tomaševiću (2001. 14,1p-6sk) i Slovencu Gregoru Glasu (2001. 18p-2,8as-4,2sk) i Turčinu Akaju Mertu (2001. 14,6p-9,6as-5,6 sk).\nNikola Radovanović, Dinamik – G, 2001.\nJedan od domaćih mladih igrača koji su se najbolje pokazali u Dinamiku je imenjak i prezimenjak dve godine mlađeg igrača Partizana koji u ovoj sezoni dobija šansu. Radovanović iz Dinamika je odigrao 18 utakmica ove sezone u KLS-u sa učinkom od 3,7 poena, a u prvi tim je ušao kao jedan od najkorisnijih igrača juniorske lige prošle sezone (21,5 indeksnih poena). Na Dorćol je stigao iz Čačka gde je nastupao za Borac i Mladost, a uzori su mu Jaka Blažič i Džimi Batler. Bek koga krasi dobra odbrana je dobio veću ulogu u ekipi od kad je na klupu došao Saša Nikitović umesto Mira Alilovića. Bivši trener Crvene zvezde je vodio mlađe kategorije pre postavljanja na klupu prvog tima, pa je tako dao veću šansu igračima koje dobro poznaje. U poslednjim mečevima sve više su igrali Matija Svetozarević (2002), Bojan Zimonjić (2003), Stefan Stefanović (2003), Ilija Milijašević (2004), Jovan Ristić (2004), Filip Malešević (2005),\nĐorđe Pažin, Sloboda – G, 2001.\nSloboda se poslednjih par sezona odlučila da tim gradi na mladim igračima, što je u tekućoj sezoni još više izraženo. Iskusni Raša Radovanović na mestu “generalnog menadžera” sklopio je jednu od najmlađih ekipa u KLS i ABA2 ligi, najstariji igrači rođeni su 1996. godine, iako možda ne bira talente iz “prvog šešira” kao tokom ere u FMP-u. U užički tim su tokom prethodne dve sezone dovedeni mladi igrači koji su već dobijali šansu u drugim timovima kao Nikolić (1997) i Tadić (1999) iz Mladosti ili Stepanović (1998) i Vojinović (1998) iz Metalca. U ovu grupu košarkaša sa strane spada i spoljni igrač Đorđe Pažin, koji već ima zanimljivo košarkaško putovanje. Kao veoma mlad je bio u inostranstvu, nastupajući za Real Madrid i rimsku Stela Azuru. Usledio je dolazak u juniore Partizana gde je u juniorskoj ABA ligi ubacivao 27,4 poena. Zajedno sa Aleksejom Pokuševskim, Aleksandrom Langovićem i Nemanjom Popovićem bio je predstavnik Srbije na NBA kampu “Basketball Without Borders” u Beogradu. Iako je debitovao za prvi tim crno belih, i kalio se u Mladosti sa Nikolićem i Tadićem, u Partizanu se nije ustalio. Prešao je u FMP, zajedno sa Pecarskim što je u Železniku predstavljeno kao transfer pobeda, iako Pažin nije odigrao nijedan meč za “pantere”. Nakon sezone igranja za Slobodu kao pozajmljen igrač, letos je sa Užičanima potpisao ugovor i u ovoj sezoni beleži 10 poena u KLS-u i 8,6 poena u ABA2 ligi. U regionalnom takmičenju prosek je pokvario lošim učinkom na poslednja tri meča, kada je cela ekipa odigrala slabo, a momak iz Ćuprije ubacio je samo jednu trojku iz 14 pokušaja. Igrač tanane građe i lakih pokreta kome je napad jače oružje je imao bljesaka ove sezone (29 poena protiv Zlatibora) ali nije bio konstantan, što mora popraviti u budućnosti. Na Evropskom prvenstvu za kadete 2016. sa 17,9 poena bio je najbolji strelac Srbije, koja je osvojila bronzu, a treći strelac takmičenja. Zanimljivo da je ispred njega bio Niko Menion, a iza su ostali Kilijan Hejs, Deni Avdija i Teo Maledon, sadašnji NBA rukiji.\nAleksa Ilić, Sloboda – C, 2000.\nUlogu zamene za prvog centra Nikolića u Slobodi je imao Aleksa Ilić, snažna petica. Bivši član mlađih kategorija Crvene zvezde je ove sezone za užički tim odigrao 28 utakmica i ubeležio 6,8 poena po meču, dok je u ABA2 ligi nastupio u svih 13 kola uz 7,5 poena po meču. Nekadašnji igrač Zemuna se istakao na drugom balonu u Banja Luci kada je dobrim učinkom odmenio odsutnog Nikolića.\nAleksa Ćubić, Sloboda – F, 2000.\nU grupi domaćih igrača u Slobodi je Aleksa Ćubić, koji je u prvom timu od 2017. godine. Krilo iz gradske opštine Sevojno ove sezone ima učinak od 4,5 poena za 15 minuta na 24 utakmice dok je u ABA2 ligi imao nešto bolji učinak sa 6,3 poena uz 2,8 skokova i 1,1 asistenciju. Član juniorske reprezentacije koja nije osvojila medalju na Svetskom prvenstvu na Kritu je na poslednjih nekoliko utakmica bio starter kod trenera Olivera Popovića koji je verovatno želeo da sa tim potezom osveži ekipu, a sve posle Ćubićevog rekorda sezone sa 18 poena protiv Napretka u Aleksincu.\nMlađi Užičani koji dobijaju šansu su i Đorđe Božić koji je od sedam odigranih utakmica uspeo da se upiše u jednoj, a bio je najbolji igrač juniorskog tima Slobode prošle sezone, kao i Bogdan Tejić koji je ponikao u OKK Užice, a u rodni grad se vratio iz Dinamika i ove sezone nastupio na 17 mečeva u oba takmičenja. I ove sezone juniorima Slobode dobro ide u jedinstvenoj ligi gde imaju skor 16/3, a iz te generacije prvom timu su priključeni Luka Aksentijević i Čedomir Matić.\nMarko Pavićević, Tamiš – C, 2001.\nZa razliku od svog saigrača iz juniora Zvezde, Joksimovića, koji je baš protiv Tamiša došao do rekorda sezone, centar Pančevaca Marko Pavićević je imao konstantniju i poenterski bolju sezonu, drugu u seniorskoj konkurenciji. Igrač koji je posle juniorskog staža 2019. potpisao profesionalni ugovor najpre sa Zvezdom, a godinu dana kasnije sa FMP-om je ove sezone prosečno ubacivao 12,7 poena uz 5,3 skoka, a lični rekord ostvario je u martu kada je protiv Vojvodine dao 28 poena. Po brojkama se vidi napredak u odnosu na prošlu sezonu, koju je takođe proveo u Tamišu. Pavićević je sa 209cm ozbiljna pretnja u protivničkom reketu, kako iz pik en rola, tako i u igri leđima gde ume da iskoristi finte koje će sa iskustvom postati još delotvornije. A iskustvo i korisne savete mogao je da dobije i od visokih saigrača Nikole Vujovića i Zorana Krstanovića, koji imaju veliki broj odigranih sezona, u KLS-u i inostranstvu. Uz to, seniorsku karijeru je počeo u klubu koji je sezonama već stabilan u prvoligaškom rangu, u kontinuitetu sa jednim trenerom. Doduše, tokom ove sezone je Bojan Jovičić napustio klupu, ali i njegov naslednik Nebojša Vidić je imao poverenja u Pavićevića. Dvadesetogodišnji Beograđanin ima evropsku bronzu sa kadetskom reprezentacijom Srbije iz Podgorice 2017. (6,9 poena, 3,9 skokova), a godinu dana kasnije bio je i na Svetskom prvenstvu u Argentini za igrače do 17 godina.\nNikola Manojlović, Tamiš – G, 2002.\nNa pozajmicu iz Zvezde u Pančevo stigao je i Nikola Manojlović, koji je u februaru doživeo prelom zgloba što mu je pokvarilo i debitantsku sezonu jer je morao da je ranije završi. Mladi Novosađanin je letos potpisao profesionalni ugovor sa klubom sa Malog Kalemegdana zahvaljujući dobrim igrama u mlađim kategorijama, naročito na Evroliginom kvalifikacionom turniru “Marko Ivković” gde je izabran u idealnu petorku. U već pomenutom sistemu Tamiša kom je napadački udeo raspoređen među starijim igračima i strancima mogao je da nađe svoju ulogu s obzirom na dobru defanzivnu reputaciju stečenu u Zvezdi. Manojlović je prosečno beležio pet poena uz 2,7 skokova i 1,8 asistencija na 22 meča do povrede. Spoljni igrač visok dva metra je kao i nekolicina momaka sa liste učestvovao na turniru ABA lige za juniore, a iako je bio najefikasniji igrač kadetske reprezentacije na Evropskom prvenstvu u Novom Sadu 2018, nije se radovao medalji.\nBogdan Nedeljković, Vršac – F/PF, 2000.\nIako Nedeljković igra prvu sezonu u KLS-u, iza sebe u prethodnim sezonama ima značajno iskustvo. U Vršac je stigao iz Konstantina gde je prosečno beležio 8,9 poena uz 3,9 skokova i 1,6 asistencija na 20 utakmica Druge lige. Odlazak u Niš bio je prilika da se bivši junior Mege razigra nakon što je proveo sezonu u Igokei, bez učinka u seniorskom timu. Nedeljković je u Laktaše stigao kao evropski juniorski prvak sa generacijom Petruševa i Pecarskog, a imao je i respektabilan učinak u Meginom podmlatku, čak i nastupe za prvi tim i to u pobedi protiv Crvene zvezde u Superligi 2018. Igrač iz Loznice je na 23 utakmice za Vrščane prosečno beležio 5,3 poena u domaćem prvenstvu, a dva puta je postigao po 16 poena (oba puta protiv OKK Beograda). S obzirom da je na ovoj listi među najstarijima, kao i da sa visinom 202cm može kvalitetno da napada i licem i leđima, mogl0 se očekivati da ima nešto bolje brojke, ali i dalje ima vremena da u narednim sezonama razvije svoj talenat.\nLuka Paunović, OKK Beograd – G, 2002.\nKada je OKK Beograd upao u probleme pre par godina, pojavila se Mega i za sebe vezala klub slavne tradicije. Igrači iz “Žućkove avlije” postali su deo projekta proizvodnje košarkaša, ostale su boje i tradicija “klonfera” a možda je ova saradnja i bila prikladna s obzirom da su u oba kluba stasavala značajna imena, u različitim razdobljima. Ova sezona je verovatno najplodonosniji vid saradnje Mege i njenog razvojnog kluba, sa nekolicinom mladih igrača koji stasavaju uz mladog trenera Branislava Ratkovicu. U svojim prvim seniorskim sezonama dobro su se pokazali Luka Paunović, Nikola Đurišić i Mihailo Mušikić. Paunović je bek rođen 2002. godine i prošlog leta je, kao i njegova dvojica pomenutih saigrača, potpisao profesionalni ugovor sa Megom sa kojom ima trofeje u mlađim kategorijama i drugo mesto na Evroliginom finalnom tuniru za juniore kao jedan od najboljih igraca ekipe. Mladi Beograđanin je pravio razliku dobrim fizičkim predispozicijama i atleticizmom, a u KLS-u je nastupio na 19 utakmica i za 22 minuta u proseku upisivao po 7,1 poen, tri skoka i tri asistencije. Važno je napomenuti da je OKK imao iskusnije igrače u vidu Boltića, Stojadinovića, Dragovića, Veljkovića koji su bili ispomoć i podrška mladima.\nNikola Đurišić, OKK Beograd – F, 2004.\nSin proslavljene srpske odbojkašice Vesne Čitaković Đurišić i crnogorskog fudbalera Duška Đurišića je najmlađi igrač na ovoj listi. Sportski geni su verovatno uticali da se Đurišić sa lakoćom nosi sa seniorskom konkurencijom jer ima snažno telo, pre svega noge. I košarkaški elementi su na visokom nivou, tu su različiti načini za postizanje poena, kako u igri jedan na jedan zahvaljujući brzom prvom koraku, tako i u pik en rolu kao igrač sa loptom. Svako ko je gledao Đurišića, a da prethodno nije znao njegovo godište, dobro bi se iznenadio, jer su pokreti na terenu daleko od pretpostavke šta bi trebalo da radi najmlađi igrač ekipe. Kadetski reprezentativac Srbije je među najboljim strelcima OKK Beograda ove sezone, a ubacivao je 16,4 poena po utakmici. Sezonu je završio sa sedam uzastopnih utakmica sa dvocifrenim brojem poena, i to u mečevima u kojima se OKK borio za opstanak. Najbolji meč odigrao je u pobedi protiv Kolubare na strani postigavši 25 poena (5/9 za dva, 4/8 za tri) uz osam asistencija i pet skokova. Spoljni igrač visok 204cm je ove sezone nastupao za tri tima: osim OKK Beograda dvojna registracija omogućila mu je da se skida, pa i da debituje za Megu u ABA ligi protiv FMP-a. Pritom, za juniorski sastav je igrao na kvalifikacionom turniru Evrolige u Beogradu koji je Mega osvojila i sa Nikolom Jovićem je izabran u idealnu petorku. Ova dva imenjaka su primeri dva načina razvoja talenata: Đurišić je igrao sa seniorima u KLS-u, dok se Jović takmičio i na juniorskom nivou. U njihovom klubu očekuju da od njih uskoro dobiju tandem kao što su Simonović i Petrušev.\nMihailo Mušikić, OKK Beograd – C, 2002.\nCentar Mihailo Mušikić je jedan od nekoliko Kraljevčana u ovom društvu, ali on se razvija u Beogradu. U Megu je prešao iz Sloge kao učenik osmog razreda, a ono što ga izdvaja je visina. Sa 212cm i dugim rukama pruža solidnu zaštitu obruča, a prva seniorska sezona donela mu je duele sa dosta snažnijim i “namazanijim” centrima. Na 15 utakmica u Košarkaškoj ligi Srbije beležio je 9,5 poena i 5,1 skok, uglavnom poentiravši iz igre licem ka košu i otvaranjem posle blokova mada je po procentu od 41,9% najbolji u šutu za tri poena u ekipi, doduše iz oko dva pokušaja po meču. Uz ostale igrače 2002. godišta iz ovog teksta kandidat je za juniorsku reprezentaciju kod selektora Zorana Lukića za Svetsko prvenstvo igrača do 19 godina koje bi trebalo da se održi dolazećeg leta.\nLuka Spasojević, Sloga – G, 2001.\nKraljevo je poznato kao centar koji je predstavio kvalitetne igrače, još od Ducija Simonovića i Dragana Todorića, preko Vlada Divca do Nenada Krstića. Sloga se prošlog leta vratila u prvoligaški rang posle nekoliko godina odsustva, a igrač iz klupskog podmlatka koji se najbolje pokazao je Luka Spasojević. Bek visok 188cm je prošle sezone bio najbolji igrač Sloge koja je u Roda jedinstvenoj juniorskoj ligi bila u sredini tabele sa skorom 19/11 kada je takmičenje prekinuto zbog pandemije koronavirusa. Momak rodom iz Zvečana je bio drugi asistent juniorske lige sa 6,6 dodavanja po meču. U prvoj seniorskoj sezoni, strateg koji je vodio juniore kraljevačkog kluba Zoran Petrović, bio je najpre pomoćni pa potom glavni trener, ali stiče se utisak je da više minuta stiglo sa trećim šefom stručnog štaba od početka takmičenja, Draganom Kostićem. Iskusni trener iz Kraljeva koji nije prvi put spasavao Slogu od ispadanja se nije libio da stavi Spasojevića u igru, a mladi bek mu je uvratio sjajnom trojkom za pobedu protiv Kolubare u Novoj hali sportova, što će se sigurno pamtiti.\nJoš jedan omladinac, Bogdan Petrović, igrao je oko devet minuta u proseku na 18 mečeva, sa učinkom od 2,5 poena i 1,7 skokova. Šansu na 10 utakmica dobijao je centar Bogdan Savić, Spasojevićev saigrač iz juniorskog tima, koji je bio jedan od najboljih centara i najbolji skakač Roda juniorske lige. Igrali su i Petar Vujović i nešto stariji Nemanja Šević i Luka Tomašević. Zanimljivo da je u periodu kada su ovi momci rođeni njihov sadašnji kapiten Uroš Mirković već gradio ime, tada i sam kao perspektivni junior kraljevačkog Mašinca.\nNikola Veljović, Radnički KG – PG, 2000.\nOvu sezonu kragujevačkog Radničkog obeležio je veteran Raško Katić, ali i poenterski rekordi Ivana Nedeljkovića i Andreje Stevanovića. Obično ekipe koje uđu u viši rang formiraju iskusne sastave kako bi izborile opstanak i zadržavaju igrače koji su im donele promociju. U sastavu Kragujevčana bilo je mesta i za mladog organizatora igre Nikolu Veljovića, kojem je poveren zadatak “bek ap” pleja. Momak rođen u Kragujevcu je u rodnom gradu počeo da trenira košarku, a kao tinejdžer je jednu sezonu proveo u španskom Kenterberiju, da bi potom prešao u Radnički gde se razvija poslednjih godina. Propustio je samo jednu utakmicu ove sezone, a na 28 mečeva prosečno beleži 6,3 poena za 18 i po minuta u proseku. Najbolja dva nastupa Veljović je imao u decembru, kada je na uzastopnim mečevima postigao po 17 poena. Sredinom sezone kada je zbog zdravstenih problema odsutan bio prvi plej Filip Dumić osetilo se da mladi Kragujevčanin nema dovoljno iskustva što su protivnici koristili da izvrše pritisak, što je dovelo do poraza Radničkog. Ipak, Veljović je doprineo i da ekipa stigne do važnih trijumfa u borbi za opstanak. Šansu po sedam minuta u proseku dobijao je još jedan mladi Kragujevčanin, Lazar Dimovski.\nZoran Paunović, Metalac – G, 2000.\nU poslednjih par sezona valjevski Metalac je sa skromnim finansijama počinjao takmičenje, pa su mladi igrači bili okosnica tima. Trener Vladimir Đokić uspevao je da izvuče maksimum, kako iz igrača sa većim rejtingom, tako i iz onih koji su nešto manje poznati. Nakon što je većina nosilaca iz prošlogodišnjeg sastava pronašla bolje sredine, jedan od letošnjih novajlija bio je Zoran Paunović, bek sa gotovo idealnom karijerom u mlađim kategorijama. Nišlija rođen 2000. godine je 2014. došao u Crvenu zvezdu, i kao kapiten osvajao trofeje u kadetskom i juniorskom timu, uz postignut koš za titulu juniorskog prvaka protiv Mege. Na sve to ima i zlato sa pominjanom reprezentacijom Srbije sa juniorskog Evropskog prvenstva 2018. kada je bio treći strelac ekipe sa 16,7 poena po meču. Ipak, prelazak u seniorske tokove se po ko zna koji put pokazao kao nimalo jednostavan. Paunović je 2018. potpisao četvorogodišnji ugovor sa Crvenom zvezdom, i po ustaljenom postupku, poslat je na pozajmicu u FMP. Povreda ga je omela da se bolje pokaže pa je nakon jedne sezone ugovor sa Zvezdom raskinut, ali ni prelazak u Dinamik nije preveliko zadovoljstvo (7,9 poena na 25 mečeva). Dolazak u Valjevo ispostavio se kao pravi potez već u drugom kolu kada je igrač visok dva metra bljesnuo sa 39 poena i 11 skokova u pobedi protiv Pirota za indeks 44, što je najbolji učinak u konkurenciji igrača sa ove liste. Saradnja sa trenerom Đokićem bila je veoma plodonosna, a po odlasku Miroslava Pašajlića, gotovo da je dobio “ključeve ekipe”. Paunović je ove sezone prosečno beležio 17 poena i 5,3 skoka što ga čini najboljim strelcem i skakačem ekipe, a jedan je od nekolicine igrača koji su imali problema sa koronavirusom i povredama. Raspletom u poslednjem kolu Metlac je izborio osptanak, a uskoro će se znati da li će to dinamičnog beka zadržati u Valjevu ili će kao nekolicina njegovih prethodnika tražiti bolje ponude.\nDraganović, Bajić, Jovanović, Radosavljević, Radomirović, Stefanović (Metalac)\nKapiten Metalca Igor Đuković i Stefan Sinovec, koji je stigao tokom sezone, jedini su igrači u ekipi stariji od 30 godina što govori o mladosti tima iz Valjeva. Najviše je možda iznenadio plejmejker Nikola Draganović, najniži igrač lige koji je najbolji asistent tima. Devetnaestogodišnji Novosađanin je u Metalac stigao iz ekipe Sports Vrld gde je imao solidne nastupe u jedinstvenoj kadetskoj ligi, a svojevremeno je bio i MVP kampa “Teo4” koji organizuje najpoznatiji košarkaš iz Valjeva Miloš Teodosić. Draganović je na 24 utakmice prosečno beležio 5,3 poena i 3,2 asistencije, a minutažu je delio sa vršnjakom Markom Bajićem. Nekadašnji član mlađih kategorija Partizana je odigrao 22 utakmice i za 20 minuta u proseku ubacivao je sedam poena, a najbolji meč odigrao je protiv Vojvodine postigavši 17 poena pred TV kamerama. Bajić je u Valjevo stigao u decembru iz rodnog Šapca.\nKrilni centar Luka Jovanović je jedan od igrača koje trener Đokić dobro poznaje. Igrač visok 203cm je juniorski staž proveo u Crvenoj zvezdi, a potom se preselio u Dinamik gde se nije naigrao. Ove sezone nastupio je na 28 mečeva sa 4,5 poena i tri skoka. Potez po kojem će možda pamtiti sezonu je zakucavanje na meču protiv Vršca u dvorani “15. septembar” kada je iskrivio obruč pa se meč morao nastaviti sutradan. Junior Zvezde bio je i Dušan Radosavljević koji u prvoj seniorskoj sezoni beleži 7,2 poena i 3,8 skokova. Jasno je da relacija Dinamik – Metalac dobro funkcioniše pa je tim putem krenuo i Vladimir Radomirović, krilni centar koji za razliku od ostalih igra drugu sezonu u klubu. Beograđanin rođen 2000. godine Đokićevom timu doprinosi sa šest poena i 4,3 skoka. Ne bi bilo fer ne spomenuti Nikolu Stefanovića, koji je rođen u decembru 1999. u Kraljevu, a najbolji je šuter za tri poena u timu (35%). Prosečno ubacuje 9,6 poena po meču, uz 4,1 skok, a jasno je da će morati da razvije mišićnu masu.\nAndrija Nešović, Dunav – G, 2000.\nNajmlađi igrač sa minutažom u ekipi Dunava je Andrija Nešović, bek rođen 2000. godine u Cirihu. Ekipa Mitra Ašćerića strepela je za opstanak do poslednjeg meča sa Napretkom iz Aleksinca. Nešović je imao ulogu igrača sa klupe i na 25 utakmice je prosečno beležio 5,4 poena za 13 minuta po meču, a podmladio je prosek godina u ekipi. Igrač koji je bio član Partizana u mlađim selekcijama ima iskustvo igranja u KLS-u iz ekipe zemunske Mladosti.\nBonus – Druga muška liga Srbije\nEkipa Slodesa izborila je plasman u KLS sa prilično mladim timom, uz pomoć iskusnog Nenada Mišanovića, koji je završio karijeru. Bekovsku liniju je sa kapitenom Nikolom Hristovim predvodio Branislav Sužnjev, bivši junior Partizana. Momak rođen 2001. godine je ubacivao 10,4 poena uz 5,2 asistencije prosečno na 21 meču. Svoje uloge imali su i Petar Dilparić (G, 2002) i Ivan Pavićević (C, 2003). Zanimljivo da je u prvom delu sezone šest utakmica na pozajmici u žuto-crnom dresu odigrao Nikola Radovanović (F, 2003), koji je u međuvremenu priključen seniorima Partizana i već je odigrao mečeve u ABA ligi.\nZdravlje se posle više od decenije vraća u prvoligaško društvo, a zajedničko ekipama koje su izborile plasman je da ih vode veoma mladi treneri Lazar Spasić i Marko Boras. Leskovčani su do prvog mesta stigli sa nešto iskusnijim sastavom, ali je minutažu i zadatke u igri imao i “domaći” igrač Đorđe Jović. Krilni košarkaš rođen 2001. koji je ponikao u Aktavis akademiji odigrao je 12 utakmica uz 5,5 poena u proseku.\nPoznato je da čačanski klubovi Borac i Železničar imaju odnos prijateljskog rivalstva, pa je tako nekoliko bivših igrača ABA ligaša ove sezone bilo u ekipi sa Železničke stanice. Kraljevčanin Stevan Karapandžić (PG, 2001) je na dvojnoj registraciji odigrao 20 utakmica u Drugoj muškoj ligi Srbije, sa 13,4 poena, 5,2 skoka i 3,7 asistencija u proseku. U Drugoj ligi se kalio i Boško Bumbić, 191 cm visoki bek koji je prethodno bio u Borcu i jednu sezonu u Megi. Igrač koji je izgledao kao generacijski talenat odigrao je 18 utakmica sa 12,3 poena u proseku, a prvog centra igrao je Srđan Krsmanović (2000) sa 10,4 poena i 5,5 skokova na 21 utakmici. Ostaje da se vidi da li će neko od ovih igrača naći mesto u Borcu ili će kao MVP juniorske lige od pre dve godine Ognjen Mićović (PG, 2000, Podgorica) tražiti sreću na nekom drugom mestu.


BRNABIĆ: GRAĐANI NISU NAŠI KURIRI, VEĆ SMO MI NJIHOV SERVIS\n2 Oct 2019, 14:19 RTS Tatijana Spasojević\nPremijerka Ana Brnabić izjavila je da je ostvaren veliki napredak u oblasti reforme javne uprave, koja je, uz vladavinu prava i ekonomske reforme, jedan od tri ključna stuba evropskih integracija Srbije.\nNa predstavljanju izveštaja SIGME, organizacije koja je u okviru Evorpske komisije i OECD zadužena za praćenje reformi javnih uprava, Ana Brnabić je istakla da u tom izveštaju stoji da je Srbija postala lider u regionu u oblasti pružanja usluga građanima i elektronskoj upravi, sa ambicijom da se takmiči sa najboljima u svetu. "Ovaj izveštaj nam daje snažan vetar u leđa da nastavimo dalje", podvukla je Brnabić.\nSrbija, kako kaže, zna kakva treba da postane uprava kako bi građani u svakom trenutku bili uvereni "da smo mi tu zbog njih, a ne oni zbog nas".\n"Građani treba da znaju da smo mi njima servis, a ne oni naši kuriri od kojih se očekuje da nam olakšaju posao", istakla je Brnabić.\nPremijerka je navela da će nastaviti da insistira na digitalizaciji koja, pored ostalih prednosti, predstavlja i značajan instrument u borbi protiv korupcije.\nKako kaže, zaposleni u javnoj upravi međusobno su do sada razmenili više od 5,3 miliona podataka, što znači da toliko puta građani nisu nosili papire od šaltera do šaltera, već da je to uprava radila za njih, od 1. juna 2017. godine, kada je pušten u rad sistem za automatsku razmenu podataka.\nBrnabić je podsetila da su uvedne važne elektronske usluge, kao što su e-repcet, e-beba, e-dnevnik, elektronski upis dece u vrtić, plaćanje platnim karticama na protalu e-uprave, plaćanje i provera poreza na imovinu...\nIZVOR- TANJUG I RTS\nBrnabić studentima Ako želite promene, budite ta promena\n25 Feb 2020, 11:02\nPremijerka Srbije Ana Brnabić održala je večeras predavanje studentima Poslovne škole Imperijal koledža u Londonu,…\nZapadni Balkan prioritet za EBRD, ceo svet želi da region uspe\nZapadni Balkan je prioritet za EBRD i ceo svet želi da taj region uspe, poručio je danas direktor Evropske banke za obnovu…\nPlan-za tri godine 100 odsto pokrivenost internetom\n3 Feb 2020, 12:02\nU Srbiji je trenutno pokrivenost internetom oko 60 odsto, a cilj je da u naredne tri godine 100 odsto građana i privrednika…


Nelt mentorska podrška za studente - Nira Press\nPočetna » Nelt mentorska podrška za studente\nNelt, lider u uvođenju novih tehnologija i digitalizacije poslovanja, raspisao je konkurs za IT stipendiste. Šansu da formalno obrazovanje obogate praktičnim radom koji će im doneti iskustvo i pomoći u razvoju karijere, dobiće studenti pet fakulteta – FON-a, PMF-a, ETF-a, Mašinskog fakulteta i Comtrade akademije\nStudente očekuje šestomesečna saradnja sa mentorima i iskusnim menadžerima\nKompanija Nelt je obezbedila podršku za stipendistu developera, stipendistu biznis analize, SAP stipendistu i stipendistu operacija. Njih očekuje šestomesečna saradnja sa mentorima, stručnim i iskusnim menadžerima, spremnim da podele znanje i iskustvo na različitim projektima kompanije.\nNelt je jedna od vodećih kompanija u regionu, kada je reč o primeni potpunih rešenja u distribuciji i logističkim uslugama. Nelt ima 4000 ljudi zaposlenih u 14 kompanija na 11 tržišta Zapadnog Balkana i podsaharske Afrike.


Jeftini letovi iz Tureira do Bugarske - Avio karte Tureira Bugarska - eSky.rs\nAvio karte iz Tureira do Bugarske\nPretražite letove iz Tureira do Bugarske\nProverite najbolje prilike za letove iz Tureira do Bugarske\n✔ Postoje li posebne ponude za letove iz Tureira do Bugarske na eSky.rs?\n✔ Mogu li se pobrinuti za osiguranje prilikom rezervacije leta iz Tureira do Bugarske?\n✔ Ako rezervišem let iz Tureira do Bugarske, mogu li da rezervišem ujedno i smeštaj?\n✔ Koje avio-kompanije nude letove iz Tureira do Bugarske?\nBudite sigurni, da na eSky.rs ponuda letova iz Tureira do Bugarske uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Francuske Polinezije Jeftini letovi iz Francuske Polinezije Jeftini letovi za Atuonu Jeftini letovi iz Atuone Jeftini letovi za Bedžaju Jeftini letovi iz Bedžaje\nJeftini letovi do Esvatinija Jeftini letovi iz Esvatinija Jeftini letovi do Dourados Francisco de Matos Pereira Jeftini letovi od Dourados Francisco de Matos Pereira


Osuđeni terorista Fatih Hasanović uhapšen u Doboju zahvaljujući obaveštajnim informacijama o planovima njegove grupe\nOsuđeni terorista Fatih Hasanović, koji je za Dan Republike Srpske uhapšen u Doboju, označen je kao veoma opasna osoba koja je spremala haos tokom proslave 9. januara u Banjaluci. Mediji u RS su objavili da su bezbednosne agencije u stopu pratile Hasanovića, inače i dalje aktivnog u vehabijskom pokretu.\n- Reč je o veoma opasnoj osobi, a zbog njegovog delovanja prate ga bezbednosne agencije u RS, ali i na nivou BiH. Postoje veoma ozbiljne indicije o tome šta radi poslednjih godina na području BiH - navodi portal Srpska info saznanja iz obaveštajnih krugova.\nIzvor "Srpskeinfo" navodi da je Hasanović označen kao veoma opasna osoba koju prate bezbednosne agencije u Republici Srpskoj, ali i na nivou BiH, te da postoje ozbiljne indicije da se bavi radikalizovanjem Bošnjaka i drugim nedozvoljenim radnjama.\n- Postojale su informacije da je nameravao da u Banjaluci 9. januara izazove određene incidente i provokacije i zbog toga se nije smelo dozvoliti da dođe.\nDa je to bilo planirano, dodaje izvor, potvrđuju i ratne zastave sa ljiljanima koje su nađene kod Hasanovića i njegove ekipe koja je kontrolisana na ulazu u Doboju.\nHasanović je bio uhapšen i 2015. nakon terorističkog napada na policijsku stanicu u Zvorniku zbog sumnje da je pomagao Nerdinu Ibriću, koji je u policijskoj stanici Zvornik ubio jednog policajca, a dvojicu ranio. Ibrić je prilikom ovog napada ubijen, a Hasanović je posle isteka 30 dana pritvora pušten na slobodu zbog nedostatka dokaza.\n- Iako je tada oslobođen, bezbednosne agencije su nastavile da prate njegovo delovanje. Postoje veoma ozbiljne informacije da se on i dalje bavi radikalizovanjem Bošnjaka, što predstavlja veliku opasnost, ali i drugim nedozvoljenim radnjama. Bezbednosne agencije su imale informaciju da će on pokušati da dođe u Banjaluku 9. januara i zato je zaustavljen u Doboju i ubrzo vraćen kući. Postojali su i dokazi da je Hasanović nameravao da u Banjaluci izazove određene incidente i provokacije i zbog toga se nije smelo dozvoliti da on dođe. Reč je o osobi sklonoj izazivanju incidenata i narušavanju bezbednosti - tvrdi izvor pomenutog portala, što potvrđuju pronađene bele zastave sa plavim grbom i ljiljanima.\nFatih Hasanović je ranije osuđen u Sudu BiH na godinu dana zatvora za krivično delo organizovanja terorističke grupe s ciljem pridruživanja terorističkoj organizaciji Islamska država u Siriji i Iraku. On je dobio minimalnu kaznu zatvora jer je ranije sklopio sporazum o priznanju krivice s Tužilaštvom BiH. Odbijena je optužba za neovlašćenu nabavku i držanje veće količine naoružanja koja je pronađena nakon njegovog hapšenja u porodičnoj kući, jer je Tužilaštvo BiH izmenilo optužnicu protiv optuženog.\nIzvor: 24sedam/Srpska info\nDritan opisao šta se događalo na protestu protiv ustoličenja mitropolita Joanikija: "Da je pala krv na Cetinju..." (VIDEO)\nBanjaluka Republika Srpska terorizam Džihadisti


U toku su radovi na produžavanju Bulevara Jovana Dučića u Novom Sadu\nPlanirano je da se po završetku investicije Bulevar Jovana Dučića spoji sa Ulicom Dragoslava Srejovića, što će rezultovati boljom vezom između dva dela grada, Veternika i Novog Naselja.\nPored Bulevara, planirana je i zelena površina, kao i igrališta - rekao je danas Miloš Vučević. Gradonačelnik Novog Sada posetio je jutros mesto gde se izvode radovi.\nRealizacija projekta počela je u septembru prošle godine, a potrebne dozvole izdate su u januaru ove godine. U sklopu radova će Bulevar Jovana Dučića biti produžen za više od 300 metara, napraviće se dve kolovozne trake u oba smera, a takođe će biti izgrađen i kružni tok.\nGradonačelnik Miloš Vučević je rekao: „Ukupna vrednost ove investicije je 255 miliona dinara. Trećinu iznosa obezbeđuje pokrajina, a dve trećine grad. Verujem da ćemo tokom leta, zajedno sa predsednikom Pokrajinske vlade, već obići završene radove, a kada Bulevar bude u potpunosti stavljen u funkciju, možemo se zajedno uveriti da smo završili jednu važnu investiciju, koju smo odredili zajedno sa Pokrajinskom vladom i koja će biti od velike koristi za ljude koji ovde žive."\nBulevar Jovana Dučića


Od 2. jula osmoro mrtvih u Nišu, epidemiolog Radovanović kaže samo tog dana u Srbiji umrlo 52\nPodaci o broju preminulih od virusa korona u periodu od polovine marta do juna i dalje su kontradiktorni i o njima ne žele da govore ni u niškom Kliničkm centru, ali su zato rekli da je u drugom piku prvog talasa, od 2. jula u ovoj ustanovi od kovida preminulo 8 pacijenata. Epidemiolog Zoran Radovanović rekao je da je samo 2. jula u Srbiji umrlo 52 ljudi od kovida.\nTri podatka o broju preminulih u prvom naletu korone su i dalje aktuelna. Institut za javno zdravlje “Batut” >> Pročitaj celu vest na sajtu JužneVesti.com << je objavio demanti koji se odnosi, kako su rekli, na senzacionalističke informacije o broju inficiranih i broju preminulih, ali nisu naveli na koje i čije tačno informacije misle.\nDa u Nišu ima više mrtvih od korone nego što je zvanično saopšteno, u Kliničkom centru nisu hteli da komentarišu, ali su obećali i dali informaciju o stradalima od kovida u drugom piku prvog talasa.\nĆosić saopštio rezultate; foto: JVOd 2. jula do današnjeg dana (6. jul) ukupno je 8 preminulih kovid pozitivnih pacijenata - rekao je zamenik direktora KC Niš Vladan Ćosić.\nMeđutim, jedan od najstarijih i najcenjenijih srpskih epidemiologa Zoran Radovanović rekao je juče u Beogradu da se podaci šteluju i za ovaj udar korone.\nOvaj lekar kaže da je mnogo više i zaraženih i preminulih i da su ti brojevi višestruko umanjeni uz “mnogo muvanja”.\nAko bih ja vama rekao da je 2. jula bilo zvanično šestoro umrlih u Srbiji, a da je stvarni broj bio 52 onda ćete me pitati kako ja to znam i onda moram da otkrijem identitet kolege sa Infektivne klinike koji se osam sati borio sa više umrlih, zna koliko je u drugim bolnicama i odjednom vidi izveštaj – samo šest i onda mu prekipi - rekao je Radovanović na tribini “Naučna stručnost i javne politike: Između autoriteta i zloupotrebe” u Dorćol Placu.\nRadovanović kaže da su miu pozivi stizali i od kolega sa juga Srbije.\nZove me koleginica koju ne znam sa juga Srbije, kaže noćas je kod nas na grudnom umrlo petoro, ja sam popunila formulare, znači to je sve kovid, a to se ne pojavi u izveštajima -rekao je Radovanović, a prenosi Nova.rs.\nSva ta “muvanja” sa brojevima on je ocenio kao moralni pad njegovih kolega koji o tome odlučuju.\nGrafik smrtnosti, prema zvaničnim podacima u Srbiji; izvor: WorldMeters\nPodsetimo, broj zaraženih i umrlih od korone je, prema zvaničnim statistikama, od 22. juna naglo počeo da se povećava. Do tada je danima broj zaraženih bio od 90 do 95, a broj preminulih 1.\nMnogi statistiku, ali i trenutnu tešku epidemiološku situaciju povezuju sa izborima, kampanjom, ali odbravanjem okupljanja, utamica, i rada noćnih klubova.


U erupciji vulkana na Novom Zelandu jedan mrtav, ima nestalih - Izazov\nNovi magazin 9. decembra 2019. 09:40\nOko pedeset turista, među kojima i stranci, nalazili su se blizu vulkana u trenutku erupcije, početkom popodneva po lokalnom vremenu (u 2.11 po centralnoevropskom vremenu).\nVlasti su poslale veliki broj spsasilaca da zbrinu povređene i da pronađu nestale.\n„Veliki broj turista bilo je na ostrvu ili oko njega i jednom broju njih se izgubio trag“, rekla je premijerka Novog Zelanda Džasinda Ardern u obraćanju novinarima iz Velingtona.\nViša osoba je dovedeno na čvrsto tle ali jedan broj je predveče po lokalnom vremenu i dalje bio na ostrvu, saopštila je policija, dodajući da je u sada „suviše opasno“ da se sprovode akcije spasavanja na ostrvu.\n„Hitne službe očajnički pokušavaju da odvedu te osobe sa ostrva do bolnice da budu zbrinute“, rekla je za Frans pres Džudi Tarner, gradonačelnica Fatakanea.


Izvor: JužneVesti.com, 30.Nov.2020, 18:15\nPCR testom otkriveno je 35 slučajeva zaraze od 45 testiranih, dok je na antigenom testu otkriveno još 43 pozitivnih. Najviše je iz Pirota - 41, u Dimitrovgradu je registrovano još 22 slučaja zaražavanja, u Babušnici 9 >> Pročitaj celu vest na sajtu JužneVesti.com << i Beloj Palanci 6.\nSve osobe potvrđene na kovid u zavisnosti od težine kliničke slike su u kućnoj ili bolničkoj izolaciji, 1.252 lica su u izolaciji. Danas je naložena mera kućne izolacije za 140 lica, a ukinuta za 124, među kojima ima potvrđenih na virus i njihovi kontakti - saopštavaju iz Zavoda.\nJuče, 29. novembra, u ambulanti Pirot obavljeno je 243 pregleda, a Opšta bolnica Pirot sa 200 postelja prelazi u kovid sistem.\nKako saopštavaju iz Zavoda, u toku vikenda preminula su 4 pacijenta u Opštoj bolnici - 1 iz Dimitrovgrada i 3 iz Pirota, a registrovana je epidemija i među korisnicima Doma za smeštaj starih lica u Dimitrovgradu.\nEpidemiološka situacija u Dimitrovgradu, Beloj Palanci i Babušnici se procenjuje kao vanredna, ali stabilna, dok je u Pirotu, navodi se, izrazito nepovoljna koja prelazi u vanrednu sa tendencijom pogoršanja, zbog čega je Zavod predložio uvođenje vanredne situacije u tom gradu.\nIpak, za sada, Štab za vanredne situacije još nije uveo vanrednu situaciju u Pirotu.\nPodsetimo, vanredna situacija je na snazi u svim opštinama Pirotskog okruga - prvo je 2. novembra uvedena u Dimitrovgradu, zatim 17. u Beloj Palanci, a pre nekoliko dana i u Babušnici.\nNezavisne Novine: U RS testirane 894 osobe, više od trećine pozitivno, 20 preminulih\nBlic: Od posledica korone preminulo 20 osoba, u Banjaluci NAJVIŠE NOVOZARAŽENIH\nNezavisne Novine: U RS tokom godine registrovan jedan slučaj HIV-a, tri osobe preminule\nDanas: Još 7.999 novoobolelih, 48 osoba preminulo, na respiratorima 269


Bolnica "dr Đorđe Joanović" druga po broju hospitalizovanih u Vojvodini, raste broj zaražene dece • ZRENJANIN DANAS\nBolnica “dr Đorđe Joanović” druga po broju hospitalizovanih u Vojvodini, raste broj zaražene dece\nOpšta bolnica “dr Đorđe Joanović” je po broju hospitalizovanih kovid pozitivnih bolesnika druga u Vojvodini, a sve je veći broj kovid pozitivne dece, rekao je danas v.d. direktora te bolnice dr Igor Kitaresku.\nKazao je da ta bolnica funkcioniše u oba režima, zelenoj i kovid, u punom kapacitetu i da nije smanjivan ni broj specijalističkih niti urgentnih pregleda, prioritetnih uputa i elektivne hirurgije.\n“Radi se sva elektivna hirurgija, svi doktori rade u punom kapacitetu, a istovremeno radimo i crvenu zonu, i tu smo po broju hospitalizovanih drugi u Vojvodini, trenutno je 62 bolesnika u kovid bolnici na staroj hirurgiji, svakodnevno sarađujemo sa bolnicom na Mišeluku i dnevno se između 2 i 5 bolesnika tamo preveze” rekao je on.\nKitaresku je ukazao da su prezadovoljni i zahvalni saradnjom sa tom bolnicom, da je transport organizovan od strane zrenjaninske bolnice u pratnji specijaliste urgentne medicine i lekara iz prijemno – trijažne ambulante i da su svi transporti do sada protekli bezbedno , kao i da su bile prave procene za transportabilnost bolesnika.\n“Trenutno funkcionišemo u punom kapacitetu, ali smo na granici izdržljivosti jer je broj bolesnika koji nama dolazi a koji su kovid pozitivni izuzetno visok a to je oko 125 do 150 pregleda dnevno, od toga bude 80 do 100 prvih pregleda, ostalo su kontrolni pregledi i rade dve do tri ambulante dnevno u različitim terminima u toku 24 časa” rekao je on.\nKitaresku je naveo da je reč o ljudima preko 60 godina sa više hroničnih bolesti, ima i onih koji su vakcinisani, ali da su to ređi slučajevi koji imaju lakšu kliničku sliku u odnosu na druge.\nKada je reč o odeljenu pedijatrije Kitaresku je naveo da pedijatrija funkcioniše u punom kapacitetu, da nema plana njenog izmeštanja budući da je osposobljavanjem “stare hirurgije” omogućeno da do sto bolesnika tamo bude primljeno i da nema potrebe da se prostor pedijatrije koristi za kovid.\n“Sve je veći broj kovid pozitivne dece i nažalost, pojavio se i određen broj dece sa težom kliničkom slikom, a neka deca su prebačena u Klinički centar u Novom Sadu i to je nešto što se u prethodnim talasima nije dešavalo” rekao je Kitaresku.\nNaveo je i da je ispred odeljenja pedijatrije, u saradnji sa Crvenim krstom Zrenajnin, postavljen šator jer, kako je rekao, kovid pozitivna deca ne mogu da čekaju u čekaonicama sa decom koja nisu pozitivna”\nUkazao je da je ipak najveći broj dece sa lakšom kliničkom slikom.\nKitaresku je uputio apel građanima da se prvo obrate svojim lekarima u kovid respiratornim centrima koji bi praktično trebalo da rade primarnu selekciju bolesnika, one najlakše će preuzeti i voditi i lečiti ambulantno, dok će teže bolesnike slati ka bolnici\nTime će rasteretiti bolnicu od nepotrebnih pregleda koji kod lakših bolesnika mogu da se zadrže na nivou Doma zdravlja, a bolesnici koji imaju srednje tešku i tešku kliničku sliku biće pregledani u bolnici, adekvatno zbrinuti\nV.D. direktora Igor Kitaresku napomenuo je da su u zrenjaninskoj bolnici obezbeđeni i svi lekovi i sva medicinska oprema potrebna za zbrinjavanje i srednje teških i teških bolesnika.


Jeftini letovi iz Španije do Sijere Leonea - Avio karte Španija Sijera Leone - eSky.rs\nAvio karte iz Španije do Sijere Leonea\nPretražite letove iz Španije do Sijere Leonea\nProverite najbolje prilike za letove iz Španije do Sijere Leonea\n✔ Postoje li posebne ponude za letove iz Španije do Sijere Leonea na eSky.rs?\n✔ Mogu li se pobrinuti za osiguranje prilikom rezervacije leta iz Španije do Sijere Leonea?\n✔ Ako rezervišem let iz Španije do Sijere Leonea, mogu li da rezervišem ujedno i smeštaj?\n✔ Koje avio-kompanije nude letove iz Španije do Sijere Leonea?\nBudite sigurni, da na eSky.rs ponuda letova iz Španije do Sijere Leonea uključuje ne samo niskotarifne avio-kompanije, već i one koje su specijalizovane za visoki standard.


Prvi čovek lokalne samouprave naglašava da je situacija iznad svih očekivanja.\n- Uskoro se završava potpuno renoviranje naših poslovnih prostora u odmaralištu. Zamenuta je kompletna stolarija, urađena je instalacija, kao i podovi, a u toku je menjanje svih ulaznih vrata i prozora sa unutrašnje strane i u hodniku. Mislim da građani koji su poslednjih godina dolazili ovde, a to učine i predstojećeg leta, ovaj deo neće prepoznati jer će razlika biti ogromna – ističe Čestić\nPrema njegovim rečima, biće pripremljena prezentacija sa slikama da bi se dočaralo kako je stanje bilo ranije, a kako je sada.\n- Ovako će biti i na jesen, kada se renovirana ostatak gornjeg dela svih soba. Ono što smo građanima obećali i govorili tako i radimo – poručuje predsednik opštine i dodaje da je investirano preko 40.000 evra i da je situacija izuzetno dobra.\nKako kaže, lokalna samouprava želi da srbobransko odmaralište od sledeće sezone bude puno šest meseci, odnosno od maja do novembra.


Donjecki aerodrom pod kontrolom proruskih snaga | Vestinet.rs\nPočetna SVET\tDonjecki aerodrom pod kontrolom proruskih snaga\nDonjecki aerodrom pod kontrolom proruskih snaga\nSnage samoproklamovane Donjecke Narodne Republike (DNR) preuzele su potpunu kontrolu nad aerodromom u Donjecku, saopštilo je danas Ministarstvo za informisanje DNR.\nU saopštenju dostavljenom ruskoj agenciji Tas s se navodi da se pripadnici ukrajinskih snaga sada nalaze samo u podzemnim aerodromskim prostorijama za komunikacije.\n„Trenutno prečešljavamo prostorije za komunikacije kako bismo utvrdili da li je tu podmetnut eksploziv”, stoji u saopštenju.\nProruske snage su pokušale nekoliko puta poslednjih sedmica da preuzmu kontrolu nad aerodromom, koji se nalazi severozapadno od grada, a to područje su, kako je naveo BBC, napadali od srede, iako je na snazi primirje postignuto 5. septembra.\nDonjecki aerodrom se nalazio pod kontrolom ukrajinske vojske, dok je grad Donjeck u rukama proruskih snaga.\nMoskva optužila Kijev za smrt humanitarca\nMoskva insistira da bude sprovedena nepristrasna i temeljna istraga o jučerašnoj smrti švajcarskog službenika Crvenog krsta Lorana Dupaskijea (38) u Donjecku, koja će dovesti do odgovornih, izjavio je portparol ruskog ministarstva spoljnih poslova Aleksandar Lukaševič.\nŠvajcarac je poginuo u granatiranju centra Donjecka kada je granata pogodila kancelariju Međunarodnog komiteta Crvenog krsta (ICRC) prenele su agencije.\n„Možemo da primetimo nervozno reagovanje Kijeva koji pokušava da prebaci sa sebe odgovornost za smrt zaposlenog u međunarodnoj humanitarnoj organizaciji. Kijev nije bio voljan da prizna evidentnu činjenicu – da je pucano sa položaja koji drži ukrajinska vojska”, rekao je Lukaševič.\nOn je dodao da Moskva snažno osuđuje te postupke koji grubo krše međunarodno humanitarno pravo.\nU trenutku eksplozije ostalih 20 zvaničnika ICRC, među kojima ima i Ukrajinaca, bilo je bezbedno tokom granatiranja, izjavio je ranije u saopštenju direktor za operacije ICRC Dominik Stilhart.\nOn je naveo da je neselektivno granatriranje rezidencijalnih područja neprihvatljivo i da predstavlja kršenje međunarodnog zakona.\nViše od 3.500 ljudi poginulo je na istoku Ukrajine u Donjecku i Lugansku od počekta sukoba između ukrajinskih snaga i proruskih aktivista u aprilu


Seksualno nasilje nad decom - kako reagovati?\nIzvor: N1 televizija, 21.Apr.2017, 13:47\nStudija je pokazala da samo 7 odsto onih koji su čuli da je dete obelodanilo seksualno zlostavljanje, to i prijavilo. O "dodirima koji nisu dobri" deci treba pričati čim se proceni da to mogu da shvate, kažu stručnjaci. Ukoliko se dete poveri, najvažnije je da roditelj ne počne da paniči i da obeća detetu direktno pružanje zaštite, kaže psiholog.\nO "dodirima koji nisu dobri" deci treba pričati čim se proceni da to mogu da shvate, kažu stručnjaci. Ukoliko se dete poveri, najvažnije je da roditelj ne počne da paniči i da obeća detetu direktno pružanje zaštite, kaže psiholog...Psihološkinja Maja Radojević, članica tima koji radi na...


Brzo istražiti navode o izbornim prevarama u Mostaru – Hercegovina.in\nNovi rezultati koje je objavilo Središnje izborno povjerenstvo BiH potvrdili su da je bilo krađe na izborima u Mostaru, pogotovo krađe na preferencijalnim glasovima unutar listi.\nKao jedino pošteno rješenje brojne stranke traže da SIP BiH naredi ponovno brojanje glasova na svim biračkim mjestima i utvrdi stvarne preferencije građana Mostara, ali i pozivaju da se kazni odgovorne.\nIz Veleposlanstva SAD u BiH prokomentirali su za “Avaz” ove navode.\n– Bilo kakve navode o izbornim prevarama trebaju brzo istražiti odgovarajući organi za provođenje zakona kao i Središnje izborno povjerenstvo kao glavni državni organ odgovoran za organizaciju i nadzor izbornog procesa u BiH.\nNakon što rezultati budu potvrđeni, izabrani zvaničnici moraju početi ozbiljno obnašati vlast kako bi brzo implementirali izbornu volju građana Mostara – rečeno je iz Uredu za odnose s javnošću Veleposlanstva SAD-a.\nPrethodni članakFatalna Sunita Hindić želi se udati za kriminalca Ferida Suljovića Ćiću\nSljedeći članakHrvatska podbacila na otvaranju SP-a, na jedvite jade izborili bod protiv autsajdera


Železničar doveo izuzetnog rukometaša na poziciji levog beka | Sport\nObjavljeno: четвртак, 30. новембар 2017.\nŽelezničar doveo izuzetnog rukometaša na poziciji levog beka\nVeliku prazninu na poziciji levog beka, nastalu povredom Miloša Padežanina, kao i rastankom sa Nikolom Miloševićem, niški Železničar je, makar delimično, ekspresno popunio. Prvi operativac kluba Ivan Šmigić dogovorio je sve detalje saradnje sa Stevanom Sretenovićem, Aranđelovčaninom rođenim 1995. godine, koji je poptpisao ugovor do kraja sezone sa „Željom“.\nNišlije nisu odustale od prakse kojom su se rukovodile u selektiranju tima i minulog leta. Reč je o izrazito visokom i perspektivnom rukometašu, dvometrašu sa dugim stažom nastupa u mlađim reprezentativnim kategorijama Srbije, koji je, pod selektorskom palicom Dejana Perića, čak debitovao i za A nacionalni tim naše zemlje. Sretenović je afirmaciju stekao u Partizanu, iz koga je 2016. godine prešao u redove francuskog Nima, gde je nastupao jednu sezonu, da bi minulog leta prešao u turski Bešiktaš, ali se, zbog administrativnih problema, odnosno nedovoljnog broja nastupa za reprezentaciju svoje zemlje, koji tamošnja federacija traži od stranih rukometaša, nije dugo zadržao u društvu Nemanje Pribaka u Istanbulu.\nSticajem okolnosti, vratio sam se iz Turske, trenirao neko vreme sa Partizanom čekajući novi inostrani angažman, ali je iskrsla ponuda Železničara koju sam sa zadovoljstvom prihvatio. Najiskrenije, ovo što sam video tokom prvih par dana boravka u Nišu, ja nikada do sada nisam video u srpskom rukometu. Od organizacije kluba, preko kvaliteta ekipe, do, pre svega, kvalitetnog rada na treninzima, tako da ovi rezultati „Želje“ i plasman na tabeli nisu slučajni. Vidim svoje mesto u timu, verujem da mogu da pomognem da se nastavi sa serijom pobeda i iskreno se nadam da ću biti u prilici da novim saigračima pomognem već u subotu protiv Sloge u Požegi – istakao je Sretenović.\nIstovremeno, Železničar je sa svojim dosadašnjim članom Nikolom Miloševićem postigao sporazumni raskid ugovora.\nNišlije su, podsetimo, u seriji od osam uzastopnih prvenstvenih pobeda, na prvom mestu na tabeli sa, dva kola pre kraja polovine osnovnog dela takmičenja u Superligi, već obezbeđenom titulom jesenjeg prvaka.


Održano predavanje za poljoprivrednike u Grljanu\nGrad Zaječar će tokom 2019. u poljoprivredu uložiti 19 miliona dinara, što je dvostruko više nego prethodne godine, saopštila je gradski večnik za poljoprivredu Vesna Stanković poljoprivrednim proizvođačima u Grljanu. Ona je najavila i povećanje subvencija sa 100.000 na 140.000 dinara po domaćinstvu koja će moći da se iskoriste u okviru jednog sektora.\n„Za stočarstvo ostaju investicije za kupovinu umatičenih grla goveda, ovaca i koza. Osim toga moći će da se nabave i oprema za mužu, hlađenje mleka kao i oprema za pakovanje mleka i mlečnih proizvoda.\nNovina je da će se u ovoj godini odobravati i sredstva za žičane ograde za voćnjake zbog velikih šteta koje naši voćari imaju zbog divljači na ovim prostorima“, naglasila je Stanković.\nPrema njenim rečima, u voćarstvu će se subvencionisati nabavka sertifikovanih sadnica i nove sitne mehanizacije i opreme za navodnjavanje.\nVeliku pažnju proizvođači su posvetili predavanju o stanju i tekućim problemima u zasadima višanja. Date su preporuke o aktivnostima koje bi voćari trebali da sprovedu u narednih mesec dana u svojim voćnjacima o čemu je govorio Mihailo Žikić savetodavac PSS „Agroznanje“.\nPredstavnici Poljoprivredne stručne službe „Agroznanje” Zaječar su održali i predavanje o podsticajima koje daje Ministarstvo poljoprivrede, kao i o konkursima i pravilnicima koje poljoprivrednici mogu da koriste ove godine iz Republičkog budžeta.\nPored toga, stočari su mogli da čuju najnovije preporuke o higijeni muže i zdravlju životinja.\ngrljan poljoprivreda predavanje vesna stanković


Izbor za najbolju didaktičku igračku - Dan u Beogradu\nNaslovna » Porodica » Deca » Izbor za najbolju didaktičku igračku\nNeko drugi 24. april 2012. Deca Postavite komentar\nU galeriji RTS-a u Takovskoj 10 svečano je otvorena izložba radova prispelih na konkurs za najbolje didaktičko sredstvo u okviru manifestacije „Dani vaspitača“, koju tradicionalno organizuje Udruženje vaspitača Beograda, a pod pokroviteljstvom Sekretarijata za dečju zaštitu.\nCilj konkursa, na koji su pristigla 34 rada, jeste da se prikaže i promoviše sva kreativnost u radu i stvaralaštvu vaspitača Beograda. Didaktička sredstva se procenjuju u tri kategorije, a dodeljuju se nagrade za najbolju igru, igračku i zbirku tekstova. Osim stručnog žirija, svoj sud narednih dana daće i sami predškolci, koji će testirati ponuđene igre i igračke.\nNagrade za najbolje didaktičko sredstvo biće uručene na završnoj svečanosti Dana vaspitača Beograda 28. aprila u 19.00 u Beogradskom dramskom pozorištu. (Beoinfo)\nTagovideca dub galerija rts\nPrethodni Novi zglobni autobusi na ulicama Beograda\nSledeći Zagreb: Pulse of the city


ATP lista: Sampras uhvaćen, sledeći je Federer! – Televizija srpske dijaspore\nATP lista: Sampras uhvaćen, sledeći je Federer!\nNovak Đoković je jutros sustigao legendarnog Amerikanca, na večnoj listi najdužih vladalaca tenisom.\nDominik Tim je sinoć, herojskim nastupom u Njujorku protiv Aleksandera Zvereva podigao premijernu, od verujemo pregršt grend slem titula, ali kada je u pitanju nova ATP lista, tu je u prvom planu Novak Đoković.\nNaš as je, i pored sportske nesreće koju je doživeo u Njujorku, zadržao prvu poziciju i ušao u 286. sedmicu vladavine svetom tenisa. Time se ujedno izjednačio na večnoj listi sa svojim idolom, Pitom Samprasom. Ispred Srbina i penzionisanog Amerikanca je sada samo Rodžer Federer, sa rekordnih 310 nedelja na prvom mestu svetske lestvice.\nPošto je Đoković odbranio osminu finala US opena., te nije niti dobio niti izgubio poene, ostao je na impresivnih 10.860 bodova i uz sasvim dovoljnu prednost u odnosu na najbliže rivale, Rafaela Nadala i Tima, pa narednih meseci ne mora mnogo da brine o prvoj poziciji. Da bi stigao i prestigao Fedeksa, potrebno mu je još nešto manje od šest meseci, to jest da se zadrži na liderskom mestu do početka marta. Kako sada stvari stoje, najveća pretnja će mu biti upravo Nadal i Tim, koji se opasno primakao Špancu, nakon što je podigao saldo za 1.990 poena, pošto je prošle godine ispao u prvom kolu njujorškog grend slema.\nPored Noleta, treba istaći i Miomira Kecmanovića, koji se titulom u Kicbilu, prvoj ATP u karijeri, probio u Top 40. Talentovani Beograđanin je sve iznenadio protekle sedmice u austrijskim Alpima, pokazavši još jednom vanserijski kvalitet koji poseduje, a to je neverovatna upornost i nepristajanje na poraz.\nATP Top 10: 1. Novak ĐOKOVIĆ (Srbija) 10.860 poena, 2. Rafael NADAL (Španija) 9.745, 3. Dominik TIM (Austrija) 9.125, 4. Rodžer FEDERER (Švajcarska) 6.630, 5. Danil MEDVEDEV (Rusija) 5.890, 6. Stefanos CICIPAS (Grčka) 5.175, 7. Aleksander ZVEREV (Nemačka) 4.650, 8. Mateo BERETINI (Italija) 2.940, 9. Gael MONFIS (Francuska) 2.860, 10. Roberto BAUTISTA AGUT (Španija) 2.620.\nSrbi u Top 100: 1. ĐOKOVIĆ 10.860, 25. Dušan LAJOVIĆ 1.695, 29. Filip KRAJINOVIĆ 1.583, 39. Miomir KECMANOVIĆ 1.258, 71. Laslo ĐERE 797.\nATP listaPit SamprasRodžer Federersledeći jeuhvaćen\nEnergetika: Nafta skuplja zbog oluje u Meksičkom zalivu\nSrbija – ekologija: Godišnje 12 miliona tona otpada!\nATP lista: Novak Đoković 285!\nÐoković, Federer, Nadal – ko će postati GOAT?\nÐoković o Federerovim rekordima: Pokušaću da dostignem…


Nacionalna služba za zapošljavanje - Info - Potpisivan Sporazum o saradnji između Grada Valjeva i Nacionalne službe za zapošljavanje \nPotpisivan Sporazum o saradnji između Grada Valjeva i Nacionalne službe za zapošljavanje\nValjevo | Vest, datum objave: 2. март 2021.\nDirektor Nacionalne službe za zapošljavanje Zoran Martinović i gradonačenik Grada Valjeva Lazar Gojković, u Gradskoj upravi grada Valjeva danas su potpisali Sporazum o saradnji za realizaciji nove usluge Sistema integrisanih informacija.\nSporazum predstavlja osnov za stvaranje partnerskog odnosa i pružanja međusektorske podrške kroz osnivanje Info centra u holu Gradske uprave u cilju unapređenja dostupnosti usluga širem krugu korisnika, boljeg informisanja građana Valjeva o slobodnim radnim mestima, mogućnostima za zapošljavanje i integrisanje na tržište rada.\nU Info centru korisnici će moći da se informišu o slobodnim poslovima, koji su podneti NSZ Filijali Valjevo kroz prijave potreba za zapošljavanjem, kako da konkurišu za zaposlenje, aktuelnim javnim pozivima, subvencijama za zapošljavanje, obukama, praksama, o merama aktivne politike zapošljavanja i dr.\nU planu je potpisavanje sporazuma između Grada Valjeva i Ekonomske škole, kako bi se učenici smera pravni tehničar uključili u rad Info centra kroz redovnu blok nastavu. Tehnička škola, kao Javno priznati organizator obrazovanja odraslih će u Info centru, promovisati svoj Centar za obuke.\nSastanku su prisustvovali: direktor NSZ Zoran Martinović, zamenik direktora NSZ Petar Jarić, gradonačelnik Grada Valjeva Lazar Gojković, član Gradskog veća zadužen za rad, zapošljavanje i socijalnu politiku Marko Jevtić, direktor Tehničke škole Branko Goloskoković, direktor Ekonomske škole Dragan Timotić i direktor Filijale Valjevo Milan Đenadić sa saradnicima.\nZaključeno je da se odlična saradnja između Filijale Valjevo i Grada Valjeva kontinuirano unapređuje i u narednom periodu kao i da se u rad Info centra uključe svi relevantni socijalni partneri.\nU Nišu održana onlajn prezentacija javnih poziva datum objave: 13. април 2021. Niška filijala Nacionalne službe za zapošljavanje je 9. aprila, u Media & reform centru Niš, održala onlajn prezentaciju aktuelnih javnih poziva, koja je prenošena preko zvanične Fejsbuk stranice MRCN. Prezentacija je i dalje dostupna na stranici, u rubrici „Video-zapisi“, pa je svi zainteresovani mogu pogledati.\nSporazum niške filijale NSZ i Opštine Pantelej datum objave: 12. април 2021. U prostorijama Opštine Pantelej u Nišu, u četvrtak, 8. aprila 2021. godine, potpisan je sporazum između lokalne samouprave i niške filijale Nacionalne službe za zapošljavanje o uređenju međusobnih prava i obaveza u realizaciji programa ili mera aktivne politike zapošljavanja.\nJavni konkursi - Temerin datum objave: 12. април 2021.


V. B. 7. aprila 2020. 20:23\n„Ja u teorije zavere ne verujem mnogo, iako ništa ne isključujem, smatram da je priroda najbolji laboratorijski činovnik i da je možda, u odbrani od svega onoga što smo mi njoj učinili, mogla da napravi kreaciju ovakvoga tipa“, navodi Pavlović.\nPoznati infektolog naglašava da je virus „podao u epidemiološkom smislu zato što su nosioci epidemijskog potencijala najlakše bolesti, a stradaju najteže bolesti“. Dodaje da je „njegova slaba tačka likvidna ovojnica kojom se izlaže za dezinfekciju“.\nGovoreći o kolektivnom imunitetu, Pavlović je objasnio da je to „imunitet mase“.\n„U kojoj je najveći broj ljudi prirodno zaražen i preživeo je bolest i predstavlja dalju branu od virusa ili je imunizovan pa ima imunološke potencijale da spreči dalje prenošenje virusa. Ako takvo stanje postigne 60, 70 odsto populacije, virus nema gde da se propagira“, rekao je on, ističući da je posledica toga „veliki broj teško obolelih u istom trenutku“.\nPavlović kaže da dijabetičari i gojazni teže podnose koronavirus u odnosu na ostale, ali dodaje da su mu podložne i druge grupe – hipertoničari, kardiovaskularni bolesnici, astmatičari itd.\n„Pre svega kod ozbiljnih zapaljenja pluća i tu se daje po šemi koja je utvrđena i mora da ga daje lekar“, naglašava on.


POČELE PRIPREME ZA EVROPSKI ŠAMPIONAT - U TOKU ZAMENA PARKETA U KRISTALNOJ DVORANI – ВОЈВОЂАНСКE\nAnna Horvátová 14/01/2019\tГрад Зрењанин\nU zrenjaninskoj “Kristalnoj dvorani” u toku je postavljanje novog parketa, a kako iz Javne ustanove “Sportski objekti” navode, radove izvodi kompanija “Musculus” i reč je o najkvalitetnijem nemačkom parketu – Junckers. Očekuje se da radovi budu završeni u narednih nekoliko dana.\nZamenom parketa počinje opremanje sportske dvorane za najveći sportski događaj ove godine, ne samo u našem gradu – Evropsko prvenstvo za košarkašice, koje će se održati u junu. Podsećamo, Grad Zrenjanin biće domaćin D grupe Evropskog prvenstva u košarci za seniorke 2019. godine, a u “Kristalnoj dvorani” igraće reprezentacije Srbije, Rusije, Belorusije i Belgije. Domaćini 37. Evropskog prvenstva za košarkašice, koje se igra od 27. juna do 7. jula ove godine, su Srbija i Letonija. Tačnije, 16 reprezentacija biće podeljene u četiri grupe sa po četiri tima, po dve grupe takmičiće se u Srbiji (Zrenjanin i Niš) i letonskoj prestonici Rigi, dok će se završnica, odnosno eliminacione runde, igrati u “Beogradskoj areni“.\nPrevious Previous post: PHACELIA TANACEFOLIA ФАЦЕЛИЈА – БИЉКА ЗА СИГУРНО ПЧЕЛАРСТВО\nNext Next post: NAJUSPEŠNIJI DEJAN JOVANOVIĆ


Četvrtak / 23.10.2014. / 19:00\nKako je do 28. oktobra moguće podneti primedbe na Prostorni plan za područje na kojem je planirana izgradnja “Beograda na vodi”, ovo je i prilika da govorimo o načinima aktivne kritike projekta i da to i realizujemo, direktnim učešćem građana.\nTagovi: arhitektura Beograd na vodi bojan kovacevic goran milicevic ksenija petovar miodrag vujosevic nemanja nenadic urbanizam\nTribina: Ispod površine Beograda na vodi: planovi\nGrađanska inicijativa Ne da(vi)mo Beograd je 23. oktobra, u 19h u Paviljonu CZKD-a organizovala razgovor o projektu „Beograd na vodi“, metodama njegove realizacije i mogućim posledicama.\nBeograd na vodi: 51 milion iz budžeta\nPrezentacija Prostornog plana područja posebne namene uređenja dela priobalja grada Beograda - područje priobalja reke Save za projekat "Beograd na vodi" u Gradskoj upravi, 13.oktobra 2014. u 12h.\nOdgovor na pitanje cene izrade Plana.\nBeograd na vodi: Master plan ne postoji\nPitanje dostupnosti Master plana javnosti.\nBeograd na vodi: Planiranje za budućnost - Saobrać\nPrezentacija planiranja saobraćaja, isti problemi kao i do sada.\nBeograd na vodi: Master plan, osnov nepoznat zakon\nNejasno je šta je i kako osnov Plana.


Đajić je istakao značaj posete eminentnih stručnjaka, ocenivši da će to doprineti da UKC Srpske postane jedan od najboljih regionalnih zdravstvenih centara.\n– Osim gradnje objekata i nabavke najsavremenije opreme, cilj nam je i da edukujemo naše zaposlene, te se naši lekari edukuju u Austriji, Rusiji, Sloveniji, Srbiji, ali imamo i dvosmernu saradnju, pa kod nas dolaze eminentni stručnjaci iz sveta – rekao je Đajić novinarima u Banjlauci.\n– Sinkope i krize svesti, te simptomi hroničnog umora su veliki problem u svetu, te sam srećan što smo prvi put u institucije sistema integrisali vrhunsku nauku koja je i bazna i klinička, jer od nje imaju korist i pacijenti – rekao je Milovanović, koji je osnivač i šef Neurokardiološke laboratorije u KBC Bežanijska Kosa u Beogradu.\n– Postoji izuzetan napredak u zdravstvenom sistemu ovde, koji ima sve bolje uslove za rad, ali i za naučni, stručni i svaki drugi napredak – rekao je Đukić.\n– Ovde godišnje radimo oko 200 najtežih neurohiruških operacija. Smatram da je saradnja koju imamo veoma važna kako za pacijente, tako i za lekare koji uče od nas i koji treba da nas prevaziđu – rekao je Joksimović.\nDečji plastični hirurg Radoje Simić izrazio je zadovoljstvo dosadašnjom saradnjom sa UKC-om, koja je sada i proširena uvođenjem novih tehnika i daljeg razvoja operacija dece sa rascepima usne ili nepca.\n– Saradnja je proširena i u drugim oblastma dečje hirurgije, jer želimo da ojačamo i da ovo bude, ne samo centar Republike Srpske, nego i cele regije – rekao je Simić, koji je i direktor Instituta za zdravstvenu zaštitu majke i deteta Srbije “Dr Vukan Čupić” u Beogradu.\nU radno-edukativnoj poseti UKC-u Srpske nalaze se i specijalista dečje hirurgije i specijalista urologije Vladimir Kojović iz Instituta “Dr Vukan Čupić” iz Beograda, otorinolaringolog sa Klinike za ORL i maksiofacijalnu hirurgiju Kliničkog centra Srbije, te dečiji hirurg Vladislav Vukomanović, koji je i vršilac dužnosti zamenika direktora Instituta “Dr Vukan Čupić” i upravnik Pedijatrijske klinike, kao i specijalista maksiofacijalne hirurgije Nebojša Jović.\nOvu priliku iskoristili su i lekari iz Hrvatske – specijalista urologije i supspecijalista uroonkologije Žana Saratlija Novaković i specijalista urologija i supspecijalista urolitijaze Mario Duvnjak iz Splita, koji su na UKC Srpske došli na usavršavanje.


Merkel pozvala Evropu da štiti demokratiju\n► Merkel pozvala Evropu da štiti demokratiju\nFoto: Beta/AP/Markus Schreiber\nNemačka kancelarka Angela Merkel pozvala je danas Evropu da brani "slobodu i demokratiju" koje su sve više i više na udaru.\n"Vrednosti na kojima počiva Evropa, sloboda, demokratija, jednakost, pravna država i ljudska prava, ne podrazumevaju se i uvek ih treba braniti", rekla je Merkel na proslavi 30 godina od pada Berlinskog zida u crkvi Pomirenja.\nTa crkva je izgrađena na mestu stare crkve koju je komunistička istočnonemačka vlada srušila jer se nalazila na "ničijoj zemlji" između Istočnog i Zapadnog Berlina.\n"U budućnosti je neophodno delovanje. Berlinski zid pripada prošlosti i uči nas da nijedan zid koji ograničava ljude i slobodu ne može biti dovoljno visok ni dovoljno dugačak da se ne može preći", rekla je Merkel, i sama rođena u Istočnoj Nemačkoj.\nOna je navela da to "važi i za istok i za zapad".\nKancelarka je položila ružu na ostatke zida u ulici Bernauer.\nSa Angelom Merkel su bili predsednici Mađarske, Poljske, Češke i Slovačke, zemalja koje su u najvećoj meri pripremile teren za rušenje Berlinskog zida 9. novembra 1989. ali koje su danas na meti žestokih kritika zbog nepoštovanja principa pravne države.\nUpozorenja na pretnje demokratijama uputio je i nemački predsednik Frank-Valter Štajnmajer.\nOn će kasnije danas održati govor kod Brandenburške kapije, simbola podele nemačke prestonice tokom Hladnog rata.\nPredsedavanje EU Nemačke u procesu proširenja treba aktivno da brani demokratske principe i standarde, uključujući u Srbiji, gde su posle nedavnih izbora ugrožene "crvene linije"...\nKonzervativna stranka britanskog premijera Borisa Džonsona (Johnson) pridružila se danas drugim strankama u zemlji koje su odlučile da stranački godišnji kongresi ove godine budu održani onlajn zbog pandemije koronavirusa.\nVladajuća stranka Japana, premijera Šinzoa Abea, danas je zatražila od njegove vlade da otkaže posetu predsednika Kine Sija Đinpinga Japanu zbog nametanja Hong Kongu novog zakona o nacionalnoj bezbednosti.\nPredsednik Donald Tramp je pokrenuo sveobuhvatnu kampanju pritiska na zvaničnike saveznih država SAD i lokalne da ponovo otvore škole na jesen, tvrdeći da neki drže škole zatvorene ne zbog rizika od koronavirusa, već iz političkih razloga.


Novasloboda | reprezentacija\nArticles Tagged: reprezentacija\nHome • Posts tagged "reprezentacija"\nFudbalska reprezentacija BiH u oktobru i novembru protiv Turske i Španije\nFubalska reprezentacija BiH u septembru počinje takmičenje u Ligi nacija. Prva utakmica igra se 8. septembra protiv Sjeverne Irske u Belfastu, a tri dana poslije naš tim će u Zenici ugostiti selekciju Austrije. Ranije su već dogovoreni ...\nReprezentativci Bosne i Hercegovine doputovali u Južnu Koreju\nFudbalska reprezentacija Bosne i Hercegovine doputovala je danas u Seoul, odakle će nastaviti put za Jeonju, gdje će u petak odigrati prijateljski meč sa selekcijom Južne Koreje. Na aerodromu u Seoulu, naše najbolje fudbalere je dočekao veliki ...\nGolman fudbalske reprezentacije Bosne i Hercegovine Asmir Begović neće biti na raspolaganju selektoru Robertu Prosinečkom u predstojećim prijateljskim susretima sa Crnom Gorom i Južnom Korejom. Zbog porodičnih obaveza, a nakon razgovora sa ...\nStručni štab muške seniorske reprezentacije Bosne i Hercegovine na čelu sa selektorom Duškom Vujoševićem, saopštio je danas spisak od 24 igrača za III ciklus kvalifikacionih utakmica za Svjetsko prvenstvo 2019. godine. Na spisku selektora za ...\nFudbaler Lazija Senad Lulić odlučio je da se oprosti od dresa A reprezentacije Bosne i Hercegovine. Odluku o povlačenju s reprezentativne scene Lulić je nagovijestio i ranije, a to je potvrdio i mailom upućenom u kancelariju Saveza, u komeje ...\nBosanskohercegovački nogometaš Vedad Ibišević danas je na posebnom obraćanju medijima u Sarajevu saopštio da se oprašta od nastupa za reprezentaciju BiH. Tridesettrogodišnji igrač berlinske Herthe, tokom više od decenije nastupa za nacionalni ...\nKapiten košarkaške selekcije BiH Mirza Teletović ističe da nije rekao zbogom reprezentaciji BiH. Teletović je obavio razgovor s potdpredsjednikom Košarkaškog saveza BiH Sejom Bukvom, gdje je razgovarano o budućnosti kapitena u bh. selekciji, kao ...\nVujošević objavio širi spisak bh. košarkaša za pretkvalifikacije\nSelektor muške seniorske košarkaške reprezentacije Bosne i Hercegovine Duško Vujošević danas je objavio širi spisak igrača za pretkvalifikacije za Svjetsko prvenstvo 2019. godine, koje će se održati od od 2. do 19. augusta ove godine. Na spisku ...\nRukometna reprezentacija Bosne i Hercegovine danas na Ilidži počinje okupljanje za susrete protiv selekcija Španije i Austrije na startu kvalifikacija za evropsko prvenstvo 2018. u Hrvatskoj. Selektor Bilal Šuman će na raspolaganju imati prvih ...\nReprezentacija BiH doživjela debakl u Belgiji\nFudbalska reprezentacija Belgije savladala je selekciju Bosne i Hercegovine s 4:0 u drugom kolu grupe H kvalifikacija za nastup na svjetskom prvenstvu 2018. u Rusiji. Golove za Belgiju postigli su Spahić (autogol 26. minut), Hazard ...


Bankama za podršku privredi 40 miliona eura - Crnogorski Portal\nVlada Crne Gore je, u okviru paketa mjera podrške privredi za drugi kvartal obezbijedila kreditnu podršku mikro, malim i srednjim preduzećima (MMSP), kako bi se povećala likvidnosti privrede i smanjio negativni uticaj COVID 19 na ekonomiju, saopšteno je iz Ministarstva ekonomskog razvoja.\n"Druga faza ove podrške, vrijedna 40 miliona eura realizuje se kroz aranžman između Vlade i Razvojne banke Savjeta Evrope (CEB) a u cilju obezbjeđenja sredstava za kreditiranje privrede pod povoljnijim uslovima", kazali su iz miistartva.\nSredstva će se, ako su kazali, plasirati posredstvom komercijalnih banaka.\n"Nakon realizacije ove tranše od 40 miliona eura, postoji mogućnost obezbjeđivanja dodatnih 30 miliona eura podrške", najavili su.\nProjekat će se, kako navod iz Ministarstva ekonomije, realizovati na način što će oni i Ministarstvo finansija i socijalnog staranja, iz prethodno pomenutog kreditnog aranžmana, bankama kroz “transferni zajam” obezbijediti sredstva za kreditiranje MMSP.\niz Vlade dodaju da će, kako bi se realizovala navedena, ministri ekonomskog razvoja i finansija i socijalnog staranja Jakov Milatović i Milojko Spajić, već naredne sedmice u ime Vlade zaključiti sa svakom bankom pojedinačno, Ugovor o saradnji na sprovođenju socio-ekonomskih mjera kojim se definišu svi uslovi pod kojima će sredstva biti ustupljena krajnjim korisnicima.\nVlada Crne Gore Ministarstvo ekonomskog razvoja Crne Gore


Kolar: Isključiti kriminalne aktere iz vlasti | Autonomija\nKolar: Isključiti kriminalne aktere iz vlasti\nTolerisanje činjenica je tolerisanje kriminala, falsifikata, kupovine glasova i zloupotrebe\nGradski odbor Lige socijaldemokrata Vojvodine (LSV) Novi Sad traži od aktuelne gradske vladajuće većine da hitno isključi malignu izraslinu zvanu Dinara-Drina-Dunav iz svih mogućih političkih, gradskih, javnih, državnih, finansijskih i drugih tokova u kojima učestvuju zbog kupovine glasova na prethodnim izborima, a koja je potvrđena i tokom nekoliko prethodnih dana, rekao je danas predsednik Izvršnog odbora Gradskog odbora LSV Novi Sad Robert Kolar.\nKolar je na konferenciji za novinare ocenio da novosadska vlast prema Pokretu DDD treba da se ponaša kao prema kriminalnoj organizaciji koja, kako je istakao, sada već više nego dokazano, gotovo tri godine, zloupotrebljava sve građane i novac grada.\nFunkcioner novosadske LSV je podsetio da su 6. maja 2012. aktivisti tadašnje Romske demokratske stranke (RDS) privedeni, jer su uhvaćeni na delu da kupuju glasove, te da je nekadašnji predsednik RDS javno priznao da su kupovali glasove. Kolar je pred novinarima pustio i video prilog emitovan 12. juna 2012. godine, u kojem su emitovane i izjave Miloša Vučevića i Borka Ilića, današnjeg gradonačelnika i zamenika gradonačelnika, koji su tada na zajedničkoj konferenciji za novinare ispred zgrade Policijske uprave Novi Sad izjavili da je kupovinom glasova na izborima Novom Sadu naneta velika sramota, te da SNS i DSS neće prestati da insistiraju da se ceo slučaj rasvetli i o tome obavesti javnost.\n„Činjenica je da je ovo zaboravljeno i da je ostalo na procesuiranju. Činjenica je da je ceo slučaj, istina od februara ove godine, sada na sudu. A najnovija činjenica je da je dvoje aktivista, koji su u vreme kampanje 2012. kupovali glasove, ponudilo tužilaštvu sporazum o priznanju u zamenu za manju kaznu. To je najnovija činjenica koja više ne dovodi ništa u sumnju da je to bilo moguće, nego da je to urađeno“, kazao je Kolar.\nOn je dodao i da Pokret Dinara-Drina-Dunav nije učestvovao na izborima 2012. godine, te da je RDS tada na listi imala jednog Roma, ističući da je njihova želja da pomognu inkluziju Roma.\nKolar je pozvao sve romske organizacije i Nacionalni savet Roma da iznesu činjenice na koji način su Tomislav Bokan i RDS pomogli inkluziju Ruma u društvo.\n„Važno je da podsetim da su se tada, vrlo vešto, rešili RDS, prešavši u pokret DDD i tada, zapravo, počeli punom snagom da devastiraju Novi Sad, komunalni sistem, komunalna preduzeća i da pljačkaju budžete komunalnih preduzeća i grada Novog Sada“, ukazao je predsednik Izvršnog odbora novosadske Lige.\nOn je ukazao i na zapošljavanje aktivista Pokreta DDD u javnim preduzećima, kao i na nedavno osveštavanje gradske vode u Novom Sadu.\nKolar je ocenio da je tolerisanje tih činjenica tolerisanje kriminala, falsifikata, kupovine glasova i zloupotrebe. On je poručio i da svi koji to tolerišu postaju saučesnici i zatražio izbacivanje tog pokreta iz vlasti.\n„Ukoliko do toga ne dođe, mi dolazimo u situaciju, kao što je naveo jedan od aktera aktuelne gradske većine, da će bilo koja interesna grupacija, a u ovom slučaju DDD i u ovom slučaju sa parama građana Novog Sada, koje gotovo tri godine pribavljaju, kupiti toliku količinu glasova da će upravljati Novim Sadom, da će imati sve ključne funkcije nakon sledećih izbora, da će ubiti pojam demokratije, da će ubiti pojam na slobodan izbor i da će Novi Sad pretvoriti u kartel“, upozorio je predsednik Izvršnog odbora LSV Novi Sad.\nOn je podsetio i na to da Treća Srbija na izborima nije učestvovala pod svojim imenom, nego su njeni funkcioneri nastupali pod imenom Pokreta Dveri, a sada upravljaju ključnim sistemima u Novom Sadu.\nKolar je upozorio i da, ukoliko ovakvi kriminalni akteri ne budu odstranjeni, na izbore će se ići kao na takmičenje u kupovini glasova. On je zatražio od vlasti u Novom Sadu da „odstrani“ i Treću Srbiju.


09.08.2021 u 22:35\nVelika seoba na Floridu\nSpecijalno za „Politiku” Port Orandž, Florida – Tokom proteklih „pandemijskih godina”, veliki broj ljudi i firmi iz svih delova SAD odlučio je da se preseli na Floridu. Čak je i „Dizni” nedavno najavio da će preseliti 2.000 radnih mesta iz Kalifornije na Floridu. Prema procenama Zavoda za ekonomska i demografska istraživanja SAD, na Floridi se u periodu između aprila 2020. i aprila 2021. nastanilo 329.717 novih stanovnika. Podaci „Move.org” pokazuju da je Florida bila mesto broj jedan za selidbu Amerikanaca u 2020. godini. Popis stanovništva u SAD, pokazuje da se 601.611 ljudi doselilo na Floridu u toku 2019. godine. Takođe, mnogi Amerikanci koji zbog pandemije nisu koristili prošlogodišnji odmor pohrlili su ovog leta u „sunčanu državu”. Guverner Floride, republikanac Ron Desantis\nVAŠINGTON - Florida je prijavila 21.683 slučaja kovida 19, čime je ta država na jugoistoku SAD postala nacionalni epicentar epidemije korona virusa, saopštili su američki Centri za kontrolu i prevenciju bolesti. Kako prenosi „Glas Amerike”, najveći broj slučajeva kovida, 19.334, na Floridi je prethodno prijavljen sedmog januara, pre nego što su vakcine postale široko dostupne, podaci su federalne zdravstvene službe. Slučajevi na Floridi, koja ima populaciju od skoro 21,5 miliona ljudi, sada čine petinu svih novih slučajeva kovida 19 u SAD, prenosi Beta. Florida je u petak prijavila oko 17.000 novih slučajeva, istog dana kada je guverner države zabranio školama da zahtevaju od učenika da nose maske kada se vrate u klupe u avgustu. Od početka pandemije, Florida je zabeležila 2,6\n06.07.2021 u 14:44\nTropska oluje Elsa kreće ka Floridi\nFORT MAJERS, FLORIDA - Na jugu Floride vreme se pogoršava jer se tropska oluja Elsa kreće od Kube prema koralnom arhipelagu Floride. Pored štetnih vetrova i obilnih kiša, Nacionalni centar za uragane sa sedištem u Majamiju upozorio je na olujne udare opasne po život, poplave i izolovane tornade, piše AP. Očekivalo se da će kiša natopiti ruševine „Champlain Towers”, zgrade koja se urušila 24. juna usmrtivši najmanje 28 dok se 117 vodi kao nestalo. Radnici su radili i na kiši ali su morali da obustave rad kada su se pojavili gromovi nad garažama koje su već napunjene vodom, saopštili su zvaničnici Floride. Elsini vetrovi pojačali su se na 95 kilometara na čas, i očekuje se da će Elsa biti blizu jačine uragana dok stigne na Floridu. Kubanski zvaničnici evakuisali su ranije\n20.06.2021 u 08:26\nNju Orelans - Tropska oluja Klodet, praćena grmljavinama i snažnim istočnim vetrovima, pogodila je američku saveznu državu Floridu i veći deo Alabame, i kreće se prema priobalnom području Severne Karoline. Nacionalni centar za uragane kategorizovao je jutros vremensku nepogodu Klodet kao oluju, koja je prethodno pogodila Nju Orleansa, u Luizijani, javlja AP. Nacionalni centar za uragane izdala je danas nekoliko upozorenja na tornado za sever Floride i jug Alabame, kao i za priobalne delove Severne Karoline, prenosi Tanjug. Očekuje se da će se olujni talas u ponedeljak intenzivirati i ponovo prerasti u tropsku oluju nad Atlantskim okeanom, i dalje duž obale istočnog dela SAD.


Sastanak Sektorske radne grupe povodom pripreme višegodišnjeg planskog dokumenta za period 2019-2025. godine - Inženjeri zaštite životne sredine\n20. 7. 2018. 23. 7. 2018.\nU četvrtak, 19. jula, u hotelu MetropolPalas u Beogradu, u kontekstu pripreme višegodišnjeg planskog dokumenta za period 2019-2025. godine, koji ima za cilj definisanje nacionalnih prioriteta za sufinansiranje iz sredstava razvojne pomoći, održan je sastanak Sektorske radne grupe (SRG) za sektor životna sredina i klimatske promene kojem su prisustvovali i predstavnici udruženja “Inženjeri zaštite životne sredine”.\nSastanci Sektorskih radnih grupa imaju za cilj da omoguće diskusiju o predlogu šire liste sektorskih specifičnih ciljeva i mera koji su definisani na osnovu sveobuhvatne analize nacionalnog i podnacionalnog strateškog okvira, strateškog okvira EU i međunardonih razvojnih partnera, zatim analize relevantnih statističkih podataka i konsultacija održanih sa relevantnim partnerima, na nacionalnom i podnacionalnom nivou.\nKako bi se obezbedila strukturirana diskusija, sastanak Sektorske radne grupe organizovan je u formi radnog sastanka. Akcenat je bio na predstavljanju rezultata procesa analize i konsultacija kao i diskusija o identifikovanim sektorskim ciljevima i merama koji bi trebalo da omoguće usmeravanje međunarodnih razvojnih sredstava na sufinansiranje prioritetnih sektorskih reformi.\nSastanku su prisustvovali predstavnici ministarstva i sektora zaduženih za kreiranje politika koji su učestvovali u procesu konsultacija i definisanju ciljeva i mera, kao i predstavnici organizacija civilnog društva.\nSastanak je organozovalo Ministartsvo za evropske integracije i Ministarstvo finansija, Sektor za ugovaranje i finansiranje programa iz sredstava Evropske unije.\nNedeljnik “Hlas Ljudu”: “Cesta k znižovaniu znečistenia životneho prostredia”


JEREMIĆ: Andrej Vučić reketira Srbiju i male preduzetnike!\nJuli 11, 2018 Juli 11, 2018 ŽURNAL\nPredsednik Narodne stranke Vuk Jeremić izjavio je da bi podrška Evropske unije za istinsko uspostavljanje demokratije u Srbiji bila „izuzetno blagotvorna“, ali da te podrške nema jer je Srbiji namenjena uloga tampon zone za zaustavljanje protoka izbeglica ka EU i jer unija ne planira prijem novih članica u doglednoj budućnosti.\n„Postoji i dalje značajan broj pohvala ovakvom načinu upravljanja, koje je sve osim demokratskog. Doduše, sve više se u izveštajima Evropske komisije konstatuju nedostaci u upravljanju, ali na izuzetno stidljiv način, a to bi moglo mnogo plastičnije da se saopšti“, rekao je Jeremić u intervjuu za nedeljnik Vreme. Jeremić je kao primer naveo da se u poslednjem izveštaju Evropske komisije pominje „nepredvidivost poslovnog okruženja“, što je diplomatski način da se kaže „ako pokušate da uspostavite biznis u Srbiji, dolazi neki Andrej Vučić da vas reketira“.\nPredsednik Narodne stranke je istakao da je Srbija u pregovorima o Kosovu i Metohiji u potpunoj defanzivi i da se moralo pregovarati na potpuno drugačiji način, a da bi sada trebalo „napraviti reviziju prioriteta“, što bi otvorilo mogućnost da Srbija „nešto i dobije“.\n„Namerno ili omaškom, u briselskim pregovorima je propušteno da se na sto stave pitanja srpske privatne i državne imovine, olako se prešlo preko akta eksproprijacije ‘Trepče’, a predmet pregovora nije bilo ni srpsko istorijsko nasledje“, rekao je Jeremić.\nJeremić je naveo da je Vučić pompezno najavio da će srpska strana 20. aprila formirati Zajednicu srpskih opština, ali je potom usledio nagli poziv nemačke kancelarke Angele Merkel u Berlin, gde mu je saopšteno „nemoj da ti padne na pamet da to uradiš“.\n„On nije imao druge nego da je posluša. Kada neko ko ima kapacitet da mu nanese političku ili neku drugu štetu kaže ‘ne smeš nešto da uradiš’, ucenjen čovek nema kud osim da uzmakne. A kada uzmaknete nakon što ste nešto značajno rekli, to ima direktne posledice i na sve ostalo što ćete u budućnosti eventualno pokušati“, rekao je Jeremić.\nAUTOR TEKSTA: Beogradskiglas.rs / Beta


Ferderalni poslanici A-SDA uložili amandmane: Traže više sredstava za podsticaj poljoprivredi, turizmu i obrazovanju u USK - mojusk.ba\nPred sutrašnje zasjedanje Predstavničkog doma Parlamenta F BiH na kojem će poslanici raspravljati o Budžetu F BiH za 2018. godinu, poslanici A-SDA iz Unsko-sanskog kantona Ismet Kurić i Mirsad Topčagić uložili su tri amandmana kojim, kako kažu, žele poboljšati stanje u poljoprivredi, odnosno obrazovanju i turizmu na području Unsko-sanskog kantona.\nRiječ je o amandmanima kojima se predlaže povećanje sredstava za Nacionalni park Una sa predloženih 500.000 KM na 1,5 milion KM, osiguravanju milion KM za izgradnju objekta OŠ Cazin I i osiguravanju 90, 7 miliona KM za podsticaje poljoprivredi umjesto planiranih 58,2 miliona KM.\nKako ističu poslanici Kurić i Topčagić amandmani su upućeni s ciljem konkretne podrške kako Unsko-sanskom kantonu kao jednom od kantona gdje je najveća poljoprivredna proizvodnja, te kantonu koji velike nade ulaže u razvoj turizma i obrazovnog sektora.\n„ Iz godine u godinu svjedoci smo smanjivanju sredstava u federalnom budžetu predviđenih za podsticaje poljoprivredi i to je loša poruka poljoprivrednicima, a posebno onim u USK-a od kud dolazi i resorni ministar. Stoga tražimo da se osiguraju dodatna sredstva umanjenjem sa ostalih kodova kako bi smo ispoštovali i zakonsku obavezu koja kaže da se za poljoprivredu izdvaja iznos od 3 do 6 posto. To sada nije slučaj i to je poruka poljoprivrednicima da ih sa ovim predloženim sredstvima od strane Vlade i resornog ministarstva čeka još jedna teška godina“ – ističe poslanik Ismet Kurić za mojusk.ba\nOn naglašava da su dva predložena amandmana koja se odnose na objekat OŠ Cazin i podrške Nacionalnom parku Una konkretan test za Vladu F BiH da li želi sa riječi preći na djela i osigurati više sredstava za razvoj turizma u USK-a.\n„ Ove godine potrebna je veća podrška Vlade F BiH kao osnivača NP Una kako bi u ovom presudnom i osjetljivom trenutku razvoja NP Una mogao biti na razini modernih zaštičenih područja. Povećanje sredstava značilo bi uređenje infrastrukture i mogućnost dodatnog razvoja turizma u Ljutočkoj dolini, ali i cijelokupnom Unsko-sanskom kantonu“- ističe Kurić za mojusk.ba